EXPUNERE DE MOTIVE

Planul de acțiune privind aplicarea legislației în domeniul forestier, guvernanța și schimburile comerciale (FLEGT)[1], aprobat de Consiliu în 2003[2], propune un set de măsuri printre care se numără sprijinirea țărilor producătoare de lemn, dezvoltarea unei colaborări multilaterale în scopul combaterii comerțului cu lemn recoltat ilegal, sprijinirea inițiativelor din sectorul privat, precum și măsuri menite să descurajeze investițiile în activități care încurajează exploatarea forestieră ilegală. Elementul fundamental al acestui plan de acțiune este stabilirea de parteneriate FLEGT între Uniune și țările producătoare de lemn în vederea combaterii exploatării forestiere ilegale. În 2005, Consiliul a adoptat Regulamentul (CE) nr. 2173/2005[3], care instituie un regim de licențe și un mecanism de verificare a legalității importurilor de lemn în Uniune.

În decembrie 2005, Consiliul a autorizat Comisia să negocieze acorduri de parteneriat cu țările producătoare de lemn în vederea punerii în aplicare a Planului de acțiune al UE privind aplicarea legislației în domeniul forestier, guvernanța și schimburile comerciale (FLEGT) și, în special, în vederea încurajării comerțului și a importurilor în Uniune de lemn legal verificat, originar din aceste țări partenere[4]. Acordul cu Republica Centrafricană reprezintă al patrulea astfel de acord, care urmează a fi negociat, după acordurile cu Ghana, Congo și Camerun.

Comisia a deschis negocierile cu Republica Centrafricană în octombrie 2009. Negocierile s-au desfășurat pe o perioadă de 14 luni și au cuprins patru sesiuni de negocieri față în față și optsprezece reuniuni de lucru cu caracter tehnic. Pe tot parcursul negocierilor, Comisia a fost sprijinită, în această misiune, de unele state membre. Comisia a ținut Consiliul la curent cu evoluția negocierilor, prezentând rapoarte Grupului de lucru pentru păduri, precum și șefilor de misiune și reprezentanților UE din Republica Centrafricană. După fiecare sesiune de negocieri, părțile au organizat reuniuni publice pentru informarea părților interesate cu privire la progresele înregistrate în cadrul discuțiilor. În plus, Republica Centrafricană a adoptat o abordare participativă, prin asocierea, la procesul de elaborare a acordului, atât a societății civile, cât și a sectorului privat.

În cadrul acordului sunt abordate toate elementele prevăzute în directivele de negociere ale Consiliului. În special, acordul stabilește cadrul, instituțiile și sistemele regimului de licențe FLEGT și prezintă controalele efectuate la nivelul lanțului de aprovizionare, cadrul de conformitate juridică și cerințele în materie de audit independent al sistemului. Aceste elemente sunt prevăzute în anexele la acord și oferă o descriere detaliată a structurilor pe care se întemeiază asigurarea legalității conferite de eliberarea unei licențe FLEGT. Republica Centrafricană și-a elaborat propria definiție privind legislația aplicabilă prin consultarea părților interesate. Această definiție include legile și reglementările privind atribuirea drepturilor de exploatare și înregistrarea întreprinderilor, gestionarea forestieră, legislația muncii și a mediului, impunerea fiscală, obligațiile sociale, cum ar fi participarea comunităților locale, a populațiilor autohtone și a societății civile, alte obligații prevăzute de legislația în domeniul transportului și al comercializării lemnului, precum și cerințele privind exportul.

Acordul nu se limitează la produsele enumerate în anexa II la Regulamentul (CE) nr. 2173/2005 privind regimul FLEGT, ci acoperă toate tipurile de lemn și produse din lemn exportate. Astfel, Republica Centrafricană se angajează să pună bazele unui sistem care să îi ofere Uniunii certitudinea că toate produsele din lemn originare din această țară sunt produse în mod legal, ceea ce ar trebui să contribuie în mod pozitiv la creșterea economică a acestei țări.

Acordul prevede controlul importurilor la frontierele Uniunii, astfel cum se menționează în Regulamentul (CE) nr. 2173/2005 privind regimul FLEGT și în Regulamentul (CE) nr. 1024/2008 de punere în aplicare a acestuia. Acordul include o descriere a licențelor FLEGT eliberate de Republica Centrafricană, care adoptă formatul prevăzut în regulamentul de punere în aplicare menționat anterior.

Acordul instituie un mecanism de dialog și cooperare cu Uniunea privind regimul FLEGT, prin intermediul unui Comitet mixt de punere în aplicare a acordului. De asemenea, acordul stabilește principiile privind participarea părților interesate, protecția socială, transparența, monitorizarea efectelor punerii în aplicare, precum și principiile privind elaborarea rapoartelor de punere în aplicare.

Acordul stabilește calendarul și procedurile pentru intrarea în vigoare a acordului și aplicarea regimului de eliberare a licențelor. Întrucât Republica Centrafricană urmează să își adapteze sistemul de reglementare și de gestionare a informațiilor, să instituie controale mai complexe la nivelul lanțului de aprovizionare și o verificare independentă a conformității juridice, vor fi necesari mai mulți ani pentru dezvoltarea și testarea noilor sisteme și pentru consolidarea capacităților guvernului, ale societății civile și ale sectorului privat în vederea îndeplinirii atribuțiilor preconizate. Regimul de licențe FLEGT ar trebui să fie pe deplin operațional până în anul 2014. Acesta va fi evaluat pe baza criteriilor stabilite în acord, înainte ca UE să inițieze acceptarea licențelor FLEGT.

2011/127 (NLE)

Propunere de

DECIZIE A CONSILIULUI

privind încheierea unui Acord de parteneriat voluntar între Uniunea Europeană și Republica Centrafricană cu privire la aplicarea legislației în domeniul forestier, guvernanța și schimburile comerciale cu lemn și produse din lemn care intră în Uniunea Europeană (FLEGT)

CONSILIUL UNIUNII EUROPENE,

având în vedere Tratatul privind funcționarea Uniunii Europene, în special articolul 207 alineatul (3) primul paragraf și alineatul (4) primul paragraf, coroborat cu articolul 218 alineatul (6) litera (a) punctul (v) și cu articolul 218 alineatul (7),

având în vedere propunerea Comisiei Europene,

având în vedere aprobarea Parlamentului European[5],

întrucât:

(1) În mai 2003, Comisia Europeană a adoptat o Comunicare către Parlamentul European și Consiliu intitulată „Aplicarea legislației în domeniul forestier, guvernanța și schimburile comerciale (FLEGT) - Propunere privind un plan de acțiune al UE”[6], în care se solicita adoptarea unor măsuri de combatere a exploatării forestiere ilegale prin încheierea unor acorduri de parteneriat voluntar cu țările producătoare de lemn. Concluziile Consiliului privind Planul de acțiune au fost adoptate în octombrie 2003[7], iar Parlamentul European a adoptat o rezoluție pe această temă la 11 iulie 2005[8].

(2) În conformitate cu Decizia 2011/XXX a Consiliului din […][9], Acordul de parteneriat voluntar între Uniunea Europeană și Republica Centrafricană cu privire la aplicarea legislației în domeniul forestier, la guvernanță și la schimburile comerciale cu lemn și produse din lemn care intră în Uniunea Europeană a fost semnat la […], sub rezerva încheierii acestuia.

(3) Acordul ar trebui încheiat,

ADOPTĂ PREZENTA DECIZIE:

Articolul 1

Prin prezenta decizie se încheie acordul dintre Uniunea Europeană și Republica Centrafricană privind aplicarea legislației în domeniul forestier, guvernanța și schimburile comerciale cu lemn și produse din lemn care intră în Uniunea Europeană (FLEGT).

Textul acordului se anexează la prezenta decizie.

Articolul 2

Prin prezenta decizie, Președintele Consiliului este autorizat să desemneze, în numele Uniunii, persoana împuternicită să procedeze la notificarea prevăzută la articolul 30 din acord, care exprimă acordul Uniunii de a-și asuma obligații.

Articolul 3

În cadrul Comitetului mixt de punere în aplicare a acordului, înființat în conformitate cu articolul 19 din acord, Uniunea este reprezentată de reprezentanți ai Comisiei.

Statele membre pot participa, în calitate de membri ai delegației Uniunii, la reuniunile Comitetului mixt de punere în aplicare a acordului.

Articolul 4

În vederea modificării anexelor la acord în temeiul articolului 26 din acordul menționat, Comisia este autorizată, în conformitate cu procedura prevăzută la articolul 11 alineatul (3) din Regulamentul (CE) nr. 2173/2005, să aprobe, în numele Uniunii, astfel de modificări.

Articolul 5

Prezenta decizie intră în vigoare la data adoptării.

Articolul 6

Prezenta decizie se publică în Jurnalul Oficial al Uniunii Europene .

Adoptată la Bruxelles, […]

Pentru Consiliu,

Președintele […]

ACORD DE PARTENERIAT VOLUNTAR ÎNTRE UNIUNEA EUROPEANĂ ȘI REPUBLICA CENTRAFICANĂ CU PRIVIRE LA APLICAREA LEGISLAȚIEI ÎN DOMENIUL FORESTIER, LA GUVERNANȚĂ ȘI LA SCHIMBURILE COMERCIALE CU LEMN ȘI PRODUSE DIN LEMN CARE INTRĂ ÎN UNIUNEA EUROPEANĂ (FLEGT)

UNIUNEA EUROPEANĂ, denumită în continuare „Uniunea”, pe de o parte,

și

REPUBLICA CENTRAFICANĂ, denumită în continuare „RCA”, pe de altă parte,

în continuare denumite împreună „părțile”,

AVÂND ÎN VEDERE relațiile strânse de cooperare dintre Uniunea Europeană și RCA, în special în contextul Acordului de parteneriat între membrii grupului statelor din Africa, zona Caraibilor și Pacific, pe de o parte, și Comunitatea Europeană și statele membre ale acesteia, pe de altă parte, semnat la Cotonou la 23 iunie 2000[10], revizuit la Luxemburg la 25 iunie 2005, denumit în continuare „Acordul de la Cotonou”;

AVÂND ÎN VEDERE Regulamentul (CE) nr. 2173/2005 al Consiliului din 20 decembrie 2005 privind instituirea unui regim de licențe FLEGT pentru importurile de lemn în Comunitatea Europeană[11];

LUÂND ACT de Comunicarea Comisiei către Consiliu și Parlamentul European privind Planul de acțiune al Uniunii Europene referitor la aplicarea legislației, guvernanța și schimburile comerciale în domeniul forestier (FLEGT)[12] ca un prim pas spre rezolvarea chestiunii urgente a exploatării forestiere ilegale și a comerțului care derivă din aceasta;

REAMINTIND Declarația ministerială de la Yaoundé din 16 octombrie 2003 cu privire la aplicarea legislației în domeniul forestier și guvernanța;

REAMINTIND Declarația de principii din 1992, fără caracter juridic obligatoriu, dar învestită cu autoritate, pentru un consens global cu privire la gestionarea, conservarea și dezvoltarea durabilă a tuturor tipurilor de păduri, precum și adoptarea recentă de către Adunarea Generală a Organizației Națiunilor Unite a unor instrumente fără caracter juridic obligatoriu cu privire la toate tipurile de păduri[13];

CONȘTIENTE de importanța principiilor de gestionare durabilă a pădurilor expuse în Declarația de la Rio cu privire la mediu și dezvoltare din 1992, în special a principiului 10 privind importanța sensibilizării publicului și a participării acestuia la dezbaterile legate de mediu și a principiului 22 privind rolul esențial al popoarelor autohtone și al altor comunități locale în ceea ce privește gestionarea mediului și dezvoltarea;

REAMINTIND Convenția privind comerțul internațional cu specii sălbatice de faună și floră pe cale de dispariție (CITES) și, în special, cerința ca autorizațiile de export CITES eliberate de părți pentru specimenele de specii enumerate în anexa I, II sau III să fie acordate numai în anumite condiții, în special condiția ca aceste specimene să nu fie obținute prin încălcarea legislației statului respectiv în materie de protejare a faunei și florei;

HOTĂRÂTE să depună eforturi pentru a reduce la minimum efectele adverse asupra comunităților locale și autohtone și asupra populațiilor sărace care ar putea apărea ca urmare directă a punerii în aplicare a prezentului acord;

REAFIRMÂND importanța pe care părțile o acordă obiectivelor de dezvoltare convenite la nivel internațional și Obiectivelor de dezvoltare ale mileniului ale Organizației Națiunilor Unite;

REAFIRMÂND importanța pe care părțile o acordă principiilor și normelor care reglementează sistemele de schimburi comerciale multilaterale, în special drepturile și obligațiile care decurg din Acordul General pentru Tarife și Comerț (GATT) din 1994 și din acordurile multilaterale prevăzute în anexa IA la Acordul de la Marrakech din 15 aprilie 1994 de instituire a Organizației Mondiale a Comerțului (OMC), precum și necesitatea de a le aplica în mod transparent și nediscriminatoriu;

AVÂND ÎN VEDERE voința RCA de a asigura o gestionare durabilă a resurselor sale forestiere în conformitate cu obiectivele Parteneriatului pentru pădurile din bazinul Congo, a cărui membră este, elaborat în ianuarie 2003 în urma Summitului mondial privind dezvoltarea durabilă, organizat la Johannesburg în 2002, cu concluziile reuniunii privind situația generală a apelor, pădurilor, vânătorii și pescuitului din septembrie 2003, cu acordurile și tratatele internaționale, în special cu Tratatul din 5 februarie 2005 privind conservarea și gestionarea durabilă a ecosistemelor forestiere și de instituire a Comisiei pădurilor din Africa Centrală, cu dispozițiile Legii 008.22 din 17 octombrie 2008 privind Codul silvic al RCA;

AVÂND ÎN VEDERE că sistemul centrafrican de verificare a legalității lemnului și a produselor din lemn se aplică tuturor exporturilor, nu numai celor destinate Uniunii Europene;

CONVIN DUPĂ CUM URMEAZĂ:

Articolul 1

Obiectiv

Obiectivul prezentului acord, în conformitate cu angajamentul comun al părților privind gestionarea durabilă a tuturor tipurilor de păduri, este de a oferi un cadru juridic de natură să garanteze că tot lemnul și toate produsele din lemn importate în Uniunea Europeană din RCA care fac obiectul prezentului acord au fost produse sau achiziționate în mod legal, promovându-se astfel comerțul cu lemn și produse din lemn.

De asemenea, prezentul acord oferă o bază de dialog și cooperare între părți menită să faciliteze și să promoveze aplicarea integrală a acestui acord și să consolideze aplicarea legislației în domeniul forestier, precum și guvernanța.

Articolul 2

Definiții

În sensul prezentului acord, se aplică următoarele definiții:

a) „import în Uniune” înseamnă punerea în liberă circulație, în Uniunea Europeană, a lemnului și a produselor din lemn, în sensul articolului 79 din Regulamentul (CEE) nr. 2913/92 al Consiliului din 12 octombrie 1992 de instituire a Codului Vamal Comunitar[14] care nu pot fi considerate drept „mărfuri cu caracter necomercial”, astfel cum sunt definite la articolul 1 punctul 6 din Regulamentul (CEE) nr. 2454/93 al Comisiei din 2 iulie 1993 de stabilire a unor dispoziții de aplicare a Regulamentului (CEE) nr. 2193/92 al Consiliului de instituire a Codului Vamal Comunitar[15];

b) „export” înseamnă părăsirea fizică sau scoaterea de pe teritoriul RCA a lemnului și a produselor din lemn, produse sau achiziționate în RCA, cu excepția lemnului și a produselor din lemn care tranzitează teritoriul centrafrican sub controlul autorităților vamale din această țară;

c) „lemn și produse din lemn” înseamnă produsele enumerate în anexa I;

d) „cod SA” înseamnă un cod din patru sau șase cifre, înscris în nomenclatorul Sistemului armonizat de denumire și codificare a mărfurilor prevăzut de Convenția internațională a Organizației Mondiale a Vămilor privind Sistemul armonizat de denumire și codificare a mărfurilor, în conformitate cu nomenclaturile combinate ale Uniunii Europene și ale Comunității Economice și Monetare a Africii Centrale (CEMAC);

e) „licență FLEGT” înseamnă o licență pentru un transport de lemn sau de produse din lemn care au fost produse în mod legal;

f) „autoritate emitentă” înseamnă autoritatea desemnată de RCA să elibereze și să valideze licențele FLEGT;

g) „autorități competente” înseamnă autoritățile desemnate de statele membre ale Uniunii să primească, să accepte și să verifice licențele FLEGT;

h) „transport” înseamnă o cantitate de lemn și produse din lemn care face obiectul unei licențe FLEGT, trimisă de un expeditor și care este prezentată pentru punerea în liberă circulație la un birou vamal din cadrul Uniunii;

i) „lemn produs sau achiziționat în mod legal” înseamnă lemnul și produsele din lemn recoltate sau importate și produse în conformitate cu prevederile legislative menționate în anexa II.

Articolul 3

Regim de licențe FLEGT

1. Prin prezenta se instituie între părțile la prezentul acord Regimul de licențe pentru aplicarea legislației, guvernanță și schimburi comerciale în domeniul forestier (denumit în continuare „regim de licențe FLEGT”). Regimul stabilește o serie de proceduri și condiții care au ca scop verificarea și certificarea, prin intermediul licențelor FLEGT, a faptului că lemnul și produsele din lemn expediate în Uniune au fost produse sau achiziționate în mod legal. În conformitate cu Regulamentul nr. 2173/2005, Uniunea acceptă astfel de transporturi din RCA în vederea importului în Uniunea Europeană numai dacă acestea fac obiectul licențelor FLEGT.

2. Regimul de licențe FLEGT se aplică lemnului și produselor din lemn enumerate în anexa I.

3. Părțile convin să adopte toate măsurile necesare pentru punerea în aplicare a regimului de licențe FLEGT, în conformitate cu dispozițiile articolului 12 din prezentul acord.

Articolul 4

Autoritatea emitentă

1. RCA desemnează autoritatea emitentă și notifică Comisiei Europene datele de contact ale acesteia. Ambele părți fac publice aceste informații.

2. Autoritatea emitentă verifică dacă lemnul și produsele din lemn sunt produse sau achiziționate în mod legal, în conformitate cu legislația indicată în anexa II. Aceasta eliberează licențe FLEGT care au ca obiect transporturile de lemn și produse din lemn care sunt produse sau achiziționate în mod legal în RCA și care sunt destinate exportului către Uniune, precum și, după caz, documentele necesare pentru lemnul și produsele din lemn care tranzitează teritoriul centrafrican sub controlul autorităților vamale din RCA.

3. Autoritatea emitentă nu eliberează licențe FLEGT pentru lemnul și produsele din lemn care au în componență sau care includ lemn sau produse din lemn importate în RCA dintr-o țară terță, sub o formă în care legile acelei țări terțe interzic exportul sau atunci când există dovezi că acest lemn sau aceste produse din lemn au fost produse sau achiziționate cu încălcarea legilor țării în care au fost recoltați arborii.

4. Autoritatea emitentă păstrează și face publice procedurile de eliberare a licențelor FLEGT. De asemenea, autoritatea emitentă ține evidența tuturor transporturilor care fac obiectul licențelor FLEGT și, în conformitate cu legislația națională privind protecția datelor, pune la dispoziție această evidență în vederea unui audit independent, cu respectarea caracterului confidențial al informațiilor privind proprietatea industrială a exportatorilor.

Articolul 5

Autoritățile competente ale Uniunii

1. Comisia Europeană transmite RCA datele de contact ale autorităților competente din statele membre ale Uniunii și la domeniile de competență teritorială ale acestora.

2. Autoritățile competente verifică dacă fiecare transport face obiectul unei licențe FLEGT valabile înainte de punerea acestuia în liberă circulație în Uniune. Punerea în liberă circulație a transportului poate fi suspendată, iar transportul poate fi reținut atunci când există îndoieli cu privire la valabilitatea licenței FLEGT. Procedurile privind punerea în liberă circulație în Uniune a transporturilor care fac obiectul unei licențe FLEGT sunt descrise în anexa III.

3. Autoritățile competente țin evidența licențelor FLEGT primite și publică anual această evidență.

4. În conformitate cu legislația națională privind protecția datelor, autoritățile competente acordă acces la documentele și datele relevante persoanelor și organismelor desemnate de RCA drept auditor independent.

5. Autoritățile competente din Uniune nu întreprind acțiunea descrisă la articolul 5 alineatul (2) pentru lemnul și produsele din lemn obținute din speciile enumerate în apendicele la Convenția privind comerțul internațional cu specii sălbatice de faună și floră pe cale de dispariție (CITES), întrucât acestea fac obiectul dispozițiilor în materie de verificare prevăzute în Regulamentul (CE) nr. 338/97 al Consiliului din 9 decembrie 1996 privind protecția speciilor faunei și florei sălbatice prin controlul comerțului cu acestea[16]. Cu toate acestea, regimul de licențe FLEGT oferă siguranța că aceste produse au fost recoltate în mod legal.

Articolul 6

Licențe FLEGT

1. Licențele FLEGT se eliberează de către autoritatea emitentă ca o modalitate de atestare a faptului că lemnul și produsele din lemn au fost produse sau achiziționate în mod legal.

2. Licențele FLEGT se acordă pe un formular redactat în limba franceză.

3. De comun acord, părțile pot institui un sistem electronic pentru eliberarea, transmiterea și primirea licențelor FLEGT.

4. Procedura de eliberare a licențelor FLEGT și specificațiile tehnice sunt prevăzute în anexa IV.

Articolul 7

Definiția lemnului produs în mod legal

În sensul prezentului acord, o definiție a lemnului produs sau achiziționat în mod legal este prezentată în anexa II. Această anexă prezintă legislația națională a RCA care trebuie respectată pentru ca lemnul și produsele din lemn să facă obiectul unei licențe FLEGT. De asemenea, anexa II include o documentație care prevede criteriile, indicatorii și elementele de verificare pe baza cărora este stabilită conformitatea cu actele normative, denumită „grilă de legalitate”.

Articolul 8

Verificarea legalității lemnului produs sau achiziționat

1. RCA pune în aplicare unul sau mai multe sisteme pentru a verifica dacă lemnul și produsele din lemn care urmează a fi expediate au fost produse sau achiziționate în mod legal și pentru a se asigura că numai transporturile verificate care îndeplinesc aceste condiții sunt exportate în Uniune. Sistemul sau sistemele de verificare a legalității includ controale de conformitate pentru a oferi siguranța că lemnul și produsele din lemn destinate exportului în Uniune au fost produse sau achiziționate în mod legal și că nu s-au eliberat licențe FLEGT pentru transporturile de lemn și produsele din lemn care nu au fost produse sau achiziționate în mod legal sau care provin din surse necunoscute. Sistemul sau sistemele cuprind, de asemenea, proceduri menite să asigure faptul că lemnul de proveniență ilegală sau necunoscută nu intră în lanțul de aprovizionare.

2. Sistemul sau sistemele de verificare a faptului că transporturile de lemn și produse din lemn au fost produse sau achiziționate în mod legal sunt prezentate în anexa V.

Articolul 9

Consultări cu privire la valabilitatea licențelor FLEGT

1. În cazul în care apar îndoieli cu privire la valabilitatea unei licențe FLEGT, autoritatea competentă în cauză poate solicita autorității emitente informații suplimentare.

2. În cazul în care autoritatea emitentă nu răspunde în termen de douăzeci și una de zile calendaristice de la data primirii cererii, autoritatea competentă acționează în conformitate cu legislația națională în vigoare și nu acceptă licența. În cazul în care, pe baza informațiilor suplimentare, se stabilește că informațiile care figurează în licență nu corespund transportului, autoritatea competentă acționează în conformitate cu legislația națională în vigoare și nu acceptă licența.

3. În cazul în care în timpul consultărilor cu privire la licențele FLEGT apar dezacorduri sau dificultăți persistente, problema poate fi supusă atenției Comitetului mixt de punere în aplicare a acordului.

Articolul 10

Auditor independent

1. RCA, în consultare cu Uniunea, recurge la serviciile unui auditor independent, în vederea îndeplinirii funcțiilor enumerate în anexa VI.

2. Auditorul independent este o entitate care nu are conflicte de interese ce decurg dintr-o relație organizațională sau comercială cu Uniunea, cu autoritățile RCA de reglementare din sectorul forestier, cu autoritatea emitentă, cu oricare din organismele desemnate de autoritatea emitentă să verifice legalitatea producției de lemn sau cu orice operator comercial din sectorul forestier.

3. Auditorul independent funcționează conform unei structuri de gestionare documentate și a unor politici, metode și proceduri publicate care respectă cele mai bune practici acceptate la nivel internațional.

4. Auditorul independent transmite Comitetului mixt de punere în aplicare a acordului plângerile care apar ca urmare a activității sale.

5. Auditorul independent elaborează periodic rapoartele integrale și de sinteză prevăzute în anexa VI.

6. Părțile facilitează activitatea auditorului independent, în special prin asigurarea faptului că acesta are acces, pe teritoriile respective ale celor două părți, la informațiile necesare pentru îndeplinirea atribuțiilor sale. Cu toate acestea, în conformitate cu legislația lor națională privind protecția datelor, părțile pot să nu dezvăluie informații pe care nu sunt abilitate să le comunice.

Articolul 11

Nereguli

Părțile se informează reciproc atunci când suspectează ori au dovada unor eludări sau nereguli în cadrul regimului de licențe FLEGT, în special în legătură cu următoarele aspecte:

a) eludarea schimburilor comerciale, inclusiv prin redirecționarea fluxurilor comerciale din RCA către Uniune printr-o țară terță, atunci când există motive să se considere că această operațiune s-a efectuat cu intenția de a se evita solicitarea unei licențe;

b) licențe FLEGT eliberate pentru lemn și produse din lemn care includ importuri din surse suspecte provenite din țări terțe; sau

c) fraudă în obținerea sau utilizarea licențelor FLEGT.

Articolul 12

Data de la care se aplică regimul de licențe FLEGT

1. Părțile se informează reciproc, prin intermediul Comitetului mixt de punere în aplicare a acordului, atunci când consideră că au îndeplinit toate demersurile necesare pentru punerea în aplicare integrală a regimului de licențe FLEGT.

2. Prin intermediul Comitetului mixt de punere în aplicare a acordului, părțile solicită o evaluare independentă a regimului de licențe FLEGT pe baza criteriilor stabilite în anexa VII. Evaluarea stabilește dacă sistemul de verificare a legalității care stă la baza regimului de licențe FLEGT, descris în anexa V, își îndeplinește în mod adecvat funcțiile și dacă sunt instituite în Uniune sistemele de primire, verificare și acceptare a licențelor FLEGT, descrise la articolul 5 și în anexa III.

3. Pe baza recomandărilor Comitetului mixt de punere în aplicare a acordului, cele două părți convin asupra datei de la care regimul de licențe FLEGT trebuie să se aplice integral.

4. Ambele părți examinează recomandarea și își notifică reciproc, în scris, acordul privind recomandarea respectivă.

Articolul 13

Aplicarea sistemului de verificare a legalității în cazul lemnului și al produselor din lemn care nu sunt exportate în Uniune

RCA utilizează sistemul sau sistemele de verificare a legalității descrise în anexa V în cazul lemnului și al produselor din lemn exportate pe piețe din afara Uniunii.

Articolul 14

Calendarul de punere în aplicare a prezentului acord

1. Părțile convin asupra calendarului de punere în aplicare prezentat în anexa VIII.

2. Prin intermediul Comitetului mixt de punere în aplicare a acordului, părțile evaluează progresele realizate în punerea în aplicare a acestuia, în raport cu calendarul prevăzut în anexa VIII.

Articolul 15

Măsuri de sprijin

1. Părțile au identificat domeniile prezentate în anexa IX ca domenii care necesită resurse tehnice și financiare suplimentare pentru punerea în aplicare a prezentului acord.

2. Punerea la dispoziție a acestor resurse suplimentare face obiectul procedurilor normale din Uniune și din statele membre ale Uniunii în materie de programare a ajutorului destinat RCA, precum și al procedurilor bugetare din RCA.

3. Părțile iau în considerare necesitatea unui acord comun, prin care finanțarea și contribuțiile tehnice din partea Comisiei Europene și a statelor membre ale Uniunii sunt coordonate pentru a sprijini aceste măsuri.

4. RCA asigură includerea consolidării capacităților de punere în aplicare a prezentului acord în instrumentele naționale de planificare, cum ar fi strategiile de reducere a sărăciei.

5. Părțile se asigură că activitățile legate de punerea în aplicare a prezentului acord sunt coordonate cu programele și inițiativele de dezvoltare relevante, existente sau viitoare.

6. Furnizarea acestor resurse face obiectul procedurilor care reglementează ajutorul Uniunii, astfel cum sunt prevăzute în Acordul de la Cotonou, precum și al procedurilor care reglementează ajutorul bilateral acordat RCA de către statele membre ale Uniunii.

Articolul 16

Participarea părților interesate la punerea în aplicare a prezentului acord

1. RCA implică părțile interesate în punerea în aplicare a prezentului acord în conformitate cu directivele Comisiei pădurilor din Africa Centrală privind participarea organizațiilor non-guvernamentale, a populațiilor locale și a popoarelor autohtone.

2. Uniunea consultă periodic părțile interesate cu privire la punerea în aplicare a prezentului acord, luând în considerare obligațiile asumate în temeiul Convenției de la Aarhus din 1998 privind accesul la informații, participarea publicului la procesul decizional și accesul la justiție în probleme de mediu.

Articolul 17

Protecție socială

1. Pentru a reduce la minimum eventualele efecte negative, părțile convin să dezvolte o mai bună înțelegere a modului de viață a comunităților autohtone și locale potențial afectate, inclusiv a comunităților implicate în exploatarea forestieră ilegală.

2. Părțile monitorizează efectele prezentului acord asupra acestor comunități, adoptând totodată măsuri rezonabile de atenuare a efectelor negative. Părțile pot conveni asupra unor măsuri suplimentare în vederea eliminării efectelor negative.

Articolul 18

Stimulente de piață

Având în vedere obligațiile internaționale care îi revin, Uniunea Europeană se angajează să promoveze un acces favorabil pe piața sa pentru lemnul și produsele din lemn care fac obiectul prezentului acord. Aceste eforturi includ:

a) încurajarea politicilor de achiziții publice și private care recunosc eforturile de asigurare a unei aprovizionări cu produse forestiere de proveniență legală și

b) promovarea produselor care fac obiectul unei licențe FLEGT pe piața Uniunii.

Articolul 19

Comitetul mixt de punere în aplicare a acordului

1. Părțile instituie un Comitet mixt de punere în aplicare a acordului în vederea facilitării monitorizării și evaluării prezentului acord.

2. Fiecare parte își numește reprezentanții în cadrul Comitetului mixt de punere în aplicare a acordului. Comitetul adoptă decizii prin consens.

3. Comitetul mixt de punere în aplicare a acordului facilitează dialogul și schimbul eficace și regulat de informații între părți în vederea unei funcționări optime a prezentului acord și poate examina orice chestiune legată de funcționarea eficace a acestuia. Funcțiile detaliate ale Comitetului mixt de punere în aplicare a acordului sunt descrise în anexa X.

4. Comitetul mixt de punere în aplicare a acordului:

a) se întrunește cel puțin o dată pe an, la o dată convenită de către părți;

b) elaborează împreună agenda și obiectivele acțiunilor comune;

c) își stabilește propriul regulament de procedură;

d) prezidează reuniunile fie prin alternanța reprezentanților fiecărei părți, fie printr-un sistem de copreședinție;

e) se asigură că activitatea sa este cât mai transparentă posibil și că informațiile cu privire la activitatea și deciziile sale sunt accesibile publicului;

f) poate înființa grupuri de lucru sau alte organe auxiliare pentru domeniile de activitate în care sunt necesare competențe specifice.

5. Comitetul mixt de punere în aplicare a acordului publică un raport anual. Detaliile privind conținutul acestui raport sunt indicate în anexa XI.

6. În perioada cuprinsă între parafarea prezentului acord și intrarea în vigoare a acestuia se instituie un mecanism comun de coordonare și de monitorizare, pentru a facilita punerea în aplicare a acordului.

Articolul 20

Comunicare privind punerea în aplicare a prezentului acord

1. Reprezentații părților responsabile de comunicările oficiale privind punerea în aplicare a prezentului acord sunt:

a) pentru RCA : Ministerul Apelor, Pădurilor, Vânătorii și Pescuitului;

b) pentru Uniune: Șeful Delegației Uniunii Europene în RCA.

2. Părțile își comunică reciproc informațiile necesare pentru punerea în aplicare a prezentului acord.

Articolul 21

Raportare și divulgarea informațiilor

1. Punerea la dispoziția publicului a informațiilor este unul dintre elementele-cheie ale prezentului acord pentru promovarea guvernanței. Divulgarea informațiilor facilitează punerea în aplicare și monitorizarea sistemului, făcându-l mai transparent. De asemenea, aceasta permite o mai bună realizare a conturilor și o mai mare responsabilitate din partea diverșilor actori implicați. Informațiile care vor fi divulgate și puse la dispoziția publicului sunt indicate în anexa XI.

2. Fiecare parte examinează mecanismele cele mai adecvate (mass-media, documente, internet, ateliere de lucru, rapoarte anuale) pentru a pune informațiile la dispoziția publicului. În special, părțile depun eforturi pentru a pune la dispoziție informații fiabile, relevante și în timp util pentru diversele părți interesate implicate în sectorul forestier. Aceste mecanisme sunt descrise în anexa XI.

Articolul 22

Informații confidențiale

1. Fiecare parte se angajează să nu divulge, în limitele impuse de dreptul său intern, informațiile confidențiale care au făcut obiectul unui schimb în temeiul prezentului acord. Niciuna dintre părți nu va divulga publicului și nici nu va permite autorităților sale să divulge informațiile care au făcut obiectul unui schimb în temeiul prezentului acord și care constituie secrete comerciale sau informații comerciale confidențiale.

2. Sub rezerva alineatului (1) de mai sus, următoarele informații nu sunt considerate confidențiale:

a) numărul de licențe FLEGT emise de RCA și primite de către Uniune, precum și volumul de lemn și produse din lemn exportate din RCA și intrate în Uniune;

b) denumirea și adresa titularilor licenței și ale importatorilor.

Articolul 23

Aplicare teritorială

Prezentul acord se aplică, pe de o parte, teritoriului în care este aplicabil Tratatul privind funcționarea Uniunii Europene, în condițiile prevăzute de acest tratat și, pe de altă parte, teritoriului RCA.

Articolul 24

Soluționarea diferendelor

1. Părțile depun eforturi pentru soluționarea oricărui diferend legat de aplicarea sau interpretarea prezentului acord, prin consultări rapide.

2. În cazul în care un diferend nu poate fi soluționat prin consultări în decurs de trei luni de la data cererii inițiale de consultare, oricare dintre părți poate aduce diferendul în atenția Comitetului mixt de punere în aplicare a acordului, care depune eforturi în vederea soluționării acestuia. Comitetului îi sunt prezentate toate informațiile utile pentru analizarea aprofundată a situației, în vederea identificării unei soluții acceptabile. În acest scop, Comitetul trebuie să analizeze toate posibilitățile de menținere a bunei funcționări a prezentului acord.

3. În cazul în care Comitetul mixt de punere în aplicare a acordului nu poate soluționa diferendul, părțile pot:

a) să solicite în comun bunele oficii sau medierea de către un terț;

b) să recurgă la arbitraj. În cazul în care nu este posibilă soluționarea diferendului în conformitate cu alineatul (3) litera (a), oricare dintre părți poate notifica celeilalte părți numirea unui arbitru; cealaltă parte numește apoi un al doilea arbitru în termen de 30 de zile calendaristice de la data numirii primului arbitru. Părțile numesc împreună un al treilea arbitru, în decurs de două luni de la numirea celui de al doilea arbitru. Deciziile arbitrale sunt adoptate cu majoritate de voturi, în termen de șase luni de la data numirii celui de al treilea arbitru. Deciziile arbitrale sunt obligatorii pentru părți și nu pot face obiectul unui recurs.

4. Comitetul mixt de punere în aplicare a acordului stabilește procedurile de arbitraj.

Articolul 25

Suspendare

1. Oricare dintre părți poate suspenda aplicarea prezentului acord. Decizia cu privire la suspendare și motivele acestei decizii se notifică în scris celeilalte părți.

2. Dispozițiile prezentului acord încetează să se aplice în termen de treizeci de zile calendaristice de la efectuarea notificării.

3. Aplicarea prezentului acord se reia în termen de treizeci de zile calendaristice de la data la care partea care a suspendat aplicarea acordului informează cealaltă parte cu privire la faptul că motivele care au dus la suspendare nu se mai aplică.

Articolul 26

Modificări

1. Oricare parte care dorește să modifice prezentul acord prezintă această propunere cu cel puțin trei luni înainte de următoarea reuniune a Comitetului mixt de punere în aplicare a acordului. Acesta analizează propunerea și, în cazul în care se ajunge la un consens, formulează o recomandare. Fiecare parte examinează recomandarea și, dacă este de acord, o aprobă în conformitate cu procedurile proprii.

2. Orice modificare astfel aprobată de ambele părți intră în vigoare în prima zi a lunii următoare datei la care părțile își notifică reciproc încheierea procedurilor necesare în acest scop.

3. Comitetul mixt de punere în aplicare a acordului poate adopta modificări ale anexelor la prezentul acord.

4. Notificarea tuturor modificărilor se trimite depozitarilor comuni ai prezentului acord.

Articolul 27

Anexe

Anexele la prezentul acord fac parte integrantă din acesta.

Articolul 28

Durată și prelungire

Prezentul acord se încheie pentru o perioadă de șase (6) ani și se prelungește pentru perioade consecutive de șase (6) ani, cu excepția cazului în care o parte renunță la prelungire prin notificarea în scris a celeilalte părți cu cel puțin un (1) an înainte de data expirării prezentului acord.

Articolul 29

Reziliere

Fără a aduce atingere articolului 28, oricare dintre părți poate rezilia prezentul acord prin notificarea celeilalte părți. Prezentul acordul încetează să se aplice după douăsprezece luni de la notificarea în cauză.

Articolul 30

Intrare în vigoare

1. Prezentul acord intră în vigoare în prima zi a lunii următoare celei în cursul căreia părțile și-au notificat în scris îndeplinirea procedurilor necesare în acest scop.

2. Notificarea se trimite Secretariatului General al Consiliului Uniunii Europene și Cabinetului Primului Ministru din RCA, care sunt depozitarii comuni ai prezentului acord.

Articolul 31

Texte autentice

Prezentul acord se redactează în două exemplare în limbile bulgară, spaniolă, cehă, daneză, germană, estonă, greacă, engleză, franceză, italiană, letonă, lituaniană, maghiară, malteză, olandeză, polonă, portugheză, română, slovacă, slovenă, finlandeză și suedeză, toate aceste texte fiind în egală măsură autentice. În cazul unor divergențe de interpretare, textul în limba franceză prevalează asupra celorlalte versiuni lingvistice.

ANEXA I

LISTA PRODUSELOR CARE INTRĂ SUB INCIDENȚA ACORDULUI DE PARTENERIAT VOLUNTAR (APV)

4401: Lemn de foc, sub formă de trunchiuri, bușteni, ramuri, vreascuri sau sub forme similare; lemn sub formă de așchii sau particule; rumeguș, deșeuri și resturi de lemn, chiar aglomerate, sub formă de butuci, brichete, pelete sau forme similare.

4403: Lemn brut, chiar cojit, curățat de ramuri sau ecarisat.

4404: Lemn pentru cercuri de dogărie; prăjini despicate; țăruși și pari din lemn, ascuțiți, netăiați longitudinal; lemn simplu degroșat sau rotunjit dar nestrunjit, necurbat sau altfel prelucrat, pentru bastoane, umbrele, mânere de scule sau similare; lemn sub formă de eclise, lame și benzi și produse similare.

4406: Traverse din lemn pentru căi ferate sau produse similare.

4407: Lemn tăiat sau despicat longitudinal, tranșat sau derulat, chiar geluit, șlefuit sau lipit prin îmbinare cap la cap, cu o grosime de peste 6 mm.

4408: Foi pentru furnir (inclusiv cele obținute prin retezarea lemnului stratificat), foi pentru placaj sau pentru alt lemn stratificat similar și alt lemn tăiat longitudinal, decupat sau derulat, chiar șlefuit, geluit sau lipit cap la cap, cu o grosime de maximum 6 mm.

4409: Lemn (inclusiv lamele și frizele de parchet, neasamblate), profilat (sub formă de lambă, de uluc, fălțuit, șanfrenat, îmbinat în V, mulurat, rotunjit sau similare), în lungul unuia sau mai multor canturi, fețe sau capete, chiar geluit, șlefuit sau lipit prin îmbinare cap la cap.

4410: Plăci aglomerate, panouri numite „oriented strand board” (OSB) și panouri similare (de exemplu, panourile numite „waferboard”), din lemn sau din alte materiale lemnoase, chiar aglomerate cu rășini sau cu alți lianți organici.

4411: Panouri fibrolemnoase sau din alte materiale lemnoase, chiar aglomerate cu rășini sau cu alți lianți organici.

4412: Placaj, lemn furniruit și lemn stratificat similar.

441400: Rame din lemn pentru tablouri, fotografii, oglinzi sau obiecte similare.

4415: Lăzi, cutii, lădițe, cilindri și ambalaje similare din lemn; tambure de cablu, din lemn; paleți simpli, boxpaleți si alte platforme de încărcare, din lemn; grilaje pentru paleți din lemn.

441600: Butoaie, cuve, putini și alte produse de dogărie și părțile lor, din lemn, inclusiv doagele.

441700: Unelte, suporturi și mânere de unelte, monturi de perii, cozi de mături sau de perii, din lemn; forme, calapoade și șanuri pentru încălțăminte, din lemn.

4418: Lucrări de tâmplărie și piese de dulgherie pentru construcții, inclusiv panouri celulare, panouri asamblate pentru acoperit podeaua și șindrile („shingles” și „shakes”), din lemn.

441900: Articole din lemn pentru masă și bucătărie.

9403 30: Mobilier din lemn de tipul celui utilizat în birouri.

9403 40: Mobilier din lemn de tipul celui utilizat în bucătării.

9403 50: Mobilier din lemn de tipul celui utilizat în dormitoare.

9403 60: Alt mobilier din lemn.

ANEXA II

DEFINIȚIA LEMNULUI PRODUS ÎN MOD LEGAL

Introducere

Prezenta definiție se prezintă sub forma unei grile de legalitate formată din indicatori grupați în jurul a 10 principii tematice:

1. întreprinderea funcționează în mod legal;

2. întreprinderea deține drepturile legale de acces la resursele forestiere din zona de operare a acesteia;

3. respectarea legislației în materie de protecție a mediului;

4. drepturile lucrătorilor, ale comunităților locale și autohtone;

5. legislația privind exploatarea forestieră;

6. prelucrarea produselor forestiere;

7. fiscalitate generală și forestieră;

8. transportul și trasabilitatea produselor din lemn sunt conforme cu reglementările în vigoare;

9. respectarea clauzelor contractuale;

10. relațiile cu subcontractanții în cadrul altor activități decât producerea lemnului.

Diferitele permise de exploatare forestieră din Republica Centrafricană care fac obiectul prezentei definiții sunt următoarele:

- permisele de exploatare și amenajare atribuite întreprinderilor constituite legal în Republica Centrafricană pentru exploatarea industrială în conformitate cu un plan de amenajare;

- autorizațiile de exploatare a perimetrelor de reîmpădurire, denumite și „plantații”.

Mai mult, Codul silvic centrafrican prevede și alte permise de exploatare forestieră:

- permisele artizanale acordate persoanelor fizice de naționalitate centrafricană sau comunităților locale pentru suprafețe mai mici sau egale cu zece (10) ha;

- pădurile comunitare a căror suprafață maximă pe unitate este fixată la cinci mii (5 000) ha și care urmează să facă obiectul unei convenții de gestionare între ministerul responsabil cu administrarea pădurilor și o comunitate sătească și/sau autohtonă organizată.

Permisele de exploatare și amenajare (PEA), permisele artizanale și pădurile comunitare sunt acordate în cazul pădurilor destinate producției de lemn din cadrul domeniului forestier permanent al statului, situat în sud-vestul țării. Plantațiile pot fi situate pe întreg teritoriul țării.

De la promulgarea noului Cod silvic, și anume a Legii nr. 08.022 din 17 octombrie 2008 privind Codul silvic al Republicii Centrafricane, lemnul exportat de către RCA provine în principal din PEA-uri. La aceasta, trebuie adăugat lemnul provenit din autorizațiile de exploatare a vechilor plantații de teck.

Din cauza dificultăților practice de punere în practică și de monitorizare a pădurilor comunitare și a permiselor artizanale, exploatarea acestor permise nu este încă operațională în Republica Centrafricană. În 2010, nu s-au acordat permise privind pădurile comunitare sau permise artizanale.

În consecință, grila de legalitate utilizată în cadrul prezentului acord se aplică numai în cazul permiselor care sunt în prezent în exploatare, și anume PEA și plantațiile. Definiția legalității va fi completată pentru a se lua în considerare pădurile comunitare și permisele artizanale, în condițiile prevăzute în anexa V privind sistemul de verificare a legalității, punctele 1.2 și 2.1.

Dorința de a pregăti negocierea APV pe baza unei abordări participative implică respectarea tuturor părților participante la discuții. Astfel, au fost instituite trei grupuri de părți interesate, și anume sectorul public, sectorul privat și societatea civilă.

În vederea unei mai bune înțelegeri graduale a procesului privind FLEGT și a unei mai bune formulări a propunerilor legate de negocierea acestuia, consultarea privind grila s-a desfășurat în două faze distincte, și anume consultarea în cadrul fiecărui grup de părți interesate și consultarea comună a celor trei grupuri reunite. Consultarea în cadrul fiecărui grup de părți interesate s-a desfășurat pe plan intern între diverșii actori. Consultarea comună a celor trei grupuri reunite a permis compararea pozițiilor fiecărui grup în vederea definirii unei poziții naționale, aceasta servind drept bază echipei implicate în negocierea cu Uniunea Europeană.

Având în vedere că grila de legalitate trebuie să ofere sprijin operațional procesului de eliberare a licențelor FLEGT, RCA și UE au convenit asupra necesității de a testa pe teren aplicabilitatea și relevanța proiectului de grilă de legalitate înainte de punerea sa în aplicare în contextul APV. În acest sens, în timpul negocierilor, European Forest Institute (EFI) a încredințat organizației internaționale „The Forest Trust” efectuarea testului de teren, cu contribuția reprezentanților RCA.

Întrucât lemnul provenit de pe plantațiile de teck este în prezent exportat către piața europeană sub formă de bușteni, este esențială includerea acestor produse provenite de pe plantații în cadrul grilei de legalitate. Cadrul legislativ privind plantațiile este mai puțin dezvoltat. Grila de legalitate menționată a fost elaborată pe baza textelor legislative existente. Ulterior, vor fi elaborate alte texte în vederea îmbunătățirii cadrului legislativ privind plantațiile. Definiția legalității va fi actualizată în consecință.

Precizări privind indicatorii din grila de legalitate

Anumiți indicatori nu au o referință legislativă. Acești indicatori sunt menționați sub rezerva publicării conținutului referințelor necesare. Din acest motiv, referințele care trebuie introduse sunt enumerate în anexa referitoare la măsurile de sprijin în vederea punerii în aplicare a acordului (anexa IX). Textele legislative care vor fi adoptate în cele din urmă pot conduce la modificări ale formulării actuale a acestor indicatori.

Anumiți indicatori se aplică în cazul tuturor încărcăturilor, indiferent de proveniența lemnului. Alții se aplică numai în cazul încărcăturilor provenite din PEA sau al transporturilor provenite dintr-o autorizație de exploatare a perimetrului de reîmpădurire aparținând statului (plantații de stat) sau în cazul încărcăturilor provenite din autorizația de exploatare a unui domeniu privat (plantație aparținând unei colectivități sau unor persoane fizice). În ultima coloană, denumită „Permise relevante” se precizează permisele privind proveniența încărcăturii cărora li se aplică indicatorul respectiv: toate, PEA, plantații (inclusiv licențele privind perimetrele de reîmpădurire, denumite „plantații de stat”, și licențele de reîmpădurire private pentru colectivități sau persoane fizice, denumite „plantații private”).

PRINCIPIUL 1: ÎNTREPRINDEREA FUNCțIONEAZă ÎN MOD LEGAL |

Criteriul 1.1: Întreprinderea este înregistrată în mod corespunzător la administrațiile competente în urma unei proceduri valabile. |

Indicator | Elemente de verificare | Text legislativ sau de reglementare | Permise relevante |

Indicatorul 1.1.1: Înregistrare la administrațiile economice: Ministerul Comerțului și Industriei | Elementul de verificare 1.1.1.1: Decizie ministerială cu privire la acordul de exploatare forestieră Elementul de verificare 1.1.1.2: Certificat profesional de comerciant | Ordonanța nr. 83.083 din 31/12/83 (art. 7 și 8) Decretul nr. 83.550 din 31.12.83 (art. 1-7) Legea nr. 08.022 din 17.10.08 privind Codul silvic (art. 176) | Toate (PEA și plantații) |

Indicatorul 1.1.2: Înregistrare la Administrația Fiscală (Ministerul Finanțelor și Bugetului, Direcția Generală a Impozitelor) | Elementul de verificare 1.1.2.1: Carnet de contribuabil valabil Elementul de verificare 1.1.2.2: Certificat în care este indicat numărul de înregistrare fiscală (NIF) | Ghid privind înregistrarea Codul fiscal general, ediția 2009 (art. 334) Decizia nr. 004/MEFPCI/DFB/CAB/SGF/DGID privind obligativitatea utilizării NIF (art. 1 și 2) | Toate |

Indicatorul 1.1.3: Înregistrarea la Casa Națională de Asigurări Sociale (CNAS) | Elementul de verificare 1.1.3.1: Certificat de înregistrare la CNAS | Legea nr. 06.035 din 28/12/2006 privind Codul de asigurări sociale (art. 31) Decretul nr. 09.116 din 27/4/2009 | Toate |

Indicatorul 1.1.4: Înregistrarea în evidența administrației responsabile cu administrarea pădurilor, în urma unei proceduri de acordare valabile | Elementul de verificare 1.1.4.1: Raportul Comisiei de acordare a PEA, sub răspunderea ministerului responsabil cu administrarea pădurilor Elementul de verificare 1.1.4.2: Raportul observatorului independent sub răspunderea ministerului responsabil cu administrarea pădurilor Elementul de verificare 1.1.4.3: Decret de acordare a permisului de exploatare și amenajare | Legea nr. 08.022 din 17.10.08 privind Codul silvic (art. 31) Decretul nr. 09.118 din 28.4.2009 (art. 17.6) | PEA |

Indicatorul 1.1.5: Înregistrarea la administrațiile judiciare (Ministerul Justiției, Tribunalul Comerțului) | Elementul de verificare 1.1.5.1: Registrul Comerțului și al Creditului Mobiliar (RCCM) Elementul de verificare 1.1.5.2: Proces-verbal de constituire întocmit de notar Elementul de verificare 1.1.5.3: Notificarea numărului de înregistrare de către Grefa Tribunalului Comerțului | Ordonanța nr. 83.083 din 31.12.83 (art. 12) Legea nr. 08.022 din 17.10.08 privind Codul silvic (art. 93) | Toate |

Indicatorul 1.1.6: Înregistrare la Administrația Muncii și a Ocupării Forței de Muncă (Ministerul Muncii și a Ocupării Forței de Muncă, Inspecția Muncii) | Elementul de verificare 1.1.6.1: Registrul angajatorului numerotat și parafat de inspectorul muncii de resort | Legea nr. 09.004 privind Codul muncii (art. 331) | Toate |

Indicatorul 1.1.7: Înregistrare la asociațiile profesionale: Camera de Comerț și Industrie | Elementul de verificare 1.1.7.1: Certificat profesional | A se vedea anexa IX: trimiterile legislative urmează să fie create. | Toate |

Indicatorul 1.1.8: Înregistrare la Agenția Centrafricană de Formare Profesională și de Ocupare a Forței de Muncă (ACFPE) | Elementul de verificare 1.1.8.1: Cerere de înregistrare a angajatorului numerotată și semnată | Legea nr. 99.008 din 19.5.1999 (art. 1-7) | Toate |

Criteriul 1.2: Întreprinderea este la zi în ceea ce privește plata cotizațiilor. |

Indicatorul 1.2.1: Plata cotizațiilor la CNAS | Elementul de verificare 1.2.1.1: Certificarea CNAS sau descărcare | Copii ale confirmărilor de primire a cotizațiilor | Toate |

Indicatorul 1.2.2: Plata cotizațiile sau a contribuțiilor la ACFPE | Elementul de verificare 1.2.2.1: Declarație trimestrială a salariului vărsat Elementul de verificare 1.2.1.2: Dovada plății contribuției patronale | Decretul 00.068 de stabilire a regimului contribuției patronale către ACFPE (art. 2 și 4) | Toate |

Criteriul 1.3: Întreprinderea nu face obiectul unor decizii judiciare sau al unor sancțiuni administrative care atrag suspendarea temporară sau definitivă a activității. |

Indicatorul 1.3.1: Activitățile întreprinderii nu sunt suspendate ca urmare a unei hotărâri judecătorești. | Elementul de verificare 1.3.1.1: Documentele privind hotărârile tribunalelor Elementul de verificare 1.3.1.2: Registrul infracțiunilor al ministerului responsabil cu administrarea pădurilor | Legea nr. 08.022 din 17.10.08 privind Codul silvic [art. 209 și art. 204 alineatul (2)] Decizia nr. 09.020 din 30.4.09 [art. 92 alineatul (2) și art. 93] | Toate |

Indicatorul 1.3.2: Activitățile întreprinderii nu sunt suspendate ca urmare a unei sancțiuni administrative. | Elementul de verificare 1.3.2.1: Registrul infracțiunilor al ministerului responsabil cu administrarea pădurilor Elementul de verificare 1.3.2.2: Decizia de suspendare a ministerului care răspunde cu probleme legate de mediu | Legea nr. 08.022 din 17.10.08 privind Codul silvic [art. 204 alineatul (2)] Decizia nr. 09 020 din 30.4.09 [art. 92 alineatul (2) și art. 93] Legea nr. 07.018 din 28 decembrie 2007 privind Codul mediului (art. 114) |

Criteriul 1.4: Întreprinderea respectă deciziile judiciare sau sancțiunile administrative. |

Indicatorul 1.4.1: Întreprinderea este la zi în ceea ce privește plata amenzilor și a penalităților aferente infracțiunilor constatate. | Elementul de verificare 1.4.1.1: Confirmarea plății pentru valoarea tranzacției sau a amenzilor și penalităților | Legea nr. 08.022 din 17.10.08 privind Codul silvic (art. 208-233) Legea nr. 07.018 din 28 decembrie 2007 privind Codul mediului (art. 114-143) | Toate |

PRINCIPIUL 2: ÎNTREPRINDEREA DEțINE DREPTURILE LEGALE DE ACCES LA RESURSELE FORESTIERE DIN ZONA DE OPERARE A ACESTEIA |

Criteriul 2.1: Întreprinderea deține permisele necesare în baza cărora poate exploata resursele forestiere. |

Indicatorul 2.1.1: Toate etapele (informarea populației, cererea de oferte, solicitarea permisului, comisia de atribuire, inclusiv observatorul independent) în urma cărora se acordă permise de exploatare forestieră au fost periodic urmate de către întreprindere, cu respectarea termenelor prevăzute de legile și reglementările Republicii Centrafricane, înainte și după promulgarea Legii nr. 08.022 privind Codul silvic. | Elementul de verificare 2.1.1.1: Raportul comisiei de acordare a PEA, sub răspunderea ministerului responsabil cu administrarea pădurilor Elementul de verificare 2.1.1.2: Raportul observatorului independent sub răspunderea ministerului responsabil cu administrarea pădurilor Elementul de verificare 2.1.1.3: Decret de acordare a PEA Elementul de verificare 2.1.1.4: Convenție provizorie în trei luni de la semnarea decretului Elementul de verificare 2.1.1.5: Convenție definitivă în trei ani de la semnarea convenției provizorii | Legea nr. 08.022 din 17.10.08 privind Codul silvic (art. 31, 41 și 48) Decretul nr. 09.118 din 28.4.2009 [art. 17 alineatul (6)] Decizia nr. 0.19 din 5.7.2006 privind aprobarea normelor naționale de elaborare a planurilor de amenajare (volumul 1) Decizia nr. 09.026 din 28.7.2009 privind aprobarea normelor naționale de elaborare a planurilor de amenajare (volumul 2) Decizia nr.09.118 (art. 13-17) | PEA |

Indicatorul 2.1.2: Întreprinderea s-a achitat de toate cheltuielile inerente fiecărei etape a procesului de acordare. | Elementul de verificare 2.1.2.1: Justificative de plată a cheltuielilor de dosar Elementul de verificare 2.1.2.2: Justificative de plată a taxei de autorizare prealabilă Elementul de verificare 2.1.2.3: Chitanță de plată a 3 ani de chirie, în termen de cel mult 15 zile de la notificarea atribuirii (pentru permisele atribuite după 2003) | Decretul nr. 09.118 din 28.4.2009 (art. 22 și 44) Legea nr. 08.022 din 17.10.08 privind Codul silvic (art. 179-189) | PEA |

Indicatorul 2.1.3: În cazul plantațiilor care aparțin unei persoane fizice sau unei colectivități, persoana fizică sau colectivitatea deține un titlu de proprietate. | Elementul de verificare 2.1.3.1: Titlu de proprietate pe numele persoanei fizice sau al colectivității | Legea nr. 08.022 din 17.10.08 privind Codul silvic al RCA (art. 131) | Plantații private |

Criteriul 2.2: Întreprinderea deține toate autorizațiile periodice corespunzătoare care îi permit să își desfășoare activitățile. |

Indicatorul 2.2.1: Întreprinderea face dovada unei autorizații anuale de tăiere emisă periodic de Administrația pădurilor. | Elementul de verificare 2.2.1.1: Notă de aprobare a planului de gestionare pentru PEA în convenție definitivă. Elementul de verificare 2.2.1.2: Notă de aprobare a planului anual de funcționare pentru PEA în convenție definitivă Elementul de verificare 2.2.1.3: Convenție provizorie de exploatare semnată de autoritatea competentă | Legea nr. 08.022 din 17.10.08 privind Codul silvic (art. 107, 109, 110 și 114) Decretul nr. 09.118 din 28.4.2009 [art. 17 alineatul (4)] | PEA |

Indicatorul 2.2.2: În cazul plantațiilor care aparțin statului, întreprinderea face dovada unei autorizații emise de ministerul responsabil cu administrarea pădurilor, pentru exploatarea unei plantații. | Elementul de verificare 2.2.2.1: Acordul ministerului responsabil cu administrarea pădurilor Elementul de verificare 2.2.2.2: Autorizația de prospectare Elementul de verificare 2.2.2.3: Raport de prospectare Elementul de verificare 2.2.2.4: Plan simplu de gestionare pentru plantațiile a căror suprafață este mai mare sau egală cu 50 ha care este conform caietului de sarcini | Legea nr. 08.022 din 17.10.08 privind Codul silvic (art. 62 și 64) Decizia nr. 09.021 din 30 aprilie 2009 (art. 72 - 75) A se vedea anexa IX: caietul de sarcini urmează să fie creat | Plantații |

Indicatorul 2.2.3: În cazul plantațiilor care aparțin unei persoane fizice sau unei colectivități, exploatatorul deține autorizația de exploatare. | Elementul de verificare 2.2.3.1: Autorizație de tăiere eliberată de minister exploatatorului (proprietar sau exploatator în baza unui contract) Elementul de verificare 2.2.3.2: Plan simplu de gestionare pentru plantațiile a căror suprafață este mai mare sau egală cu 50 ha care este conform caietului de sarcini Elementul de verificare 2.2.3.3: Dacă este cazul, contract între persoana fizică sau colectivitate și întreprinderea exploatatoare | Legea nr. 08.022 din 17.10.08 privind Codul silvic al RCA (art. 131) A se vedea anexa IX: caietul de sarcini urmează să fie creat. | Plantații private |

Criteriul 2.3: După ce i se acordă permisul de exploatare, întreprinderea se implică în informarea tuturor părților interesate în gestionarea resurselor forestiere din zona în cauză cu privire la acordarea acestui permis. |

Indicatorul 2.3.1: Întreprinderea informează populațiile locale și autohtone, colectivitățile locale și toate părțile interesate cu privire la semnarea convenției provizorii și la deschiderea suprafeței provizorii de tăiere. | Elementul de verificare 2.3.1.1: Raport privind reuniunile de sensibilizare, redactat de întreprindere și semnat în comun de diferitele părți implicate. | Decizia nr. 09.026 din 28.7.2009 privind aprobarea normelor naționale de elaborare a planurilor de amenajare (volumul 2) | PEA |

PRINCIPIUL 3: RESPECTAREA LEGISLAȚIEI ÎN MATERIE DE PROTECȚIE A MEDIULUI |

Criteriul 3.1: Întreprinderea a efectuat toate studiile de impact cu respectarea prevederilor legale. |

Indicatorul 3.1.1: Studiile de impact asupra mediului au fost efectuate. | Elementul de verificare 3.1.1.1: Raportul privind studiile de impact asupra mediului, aprobat pentru fiecare unitate de producție (PEA + fabrica de cherestea, inclusiv facilitățile acesteia) Elementul de verificare 3.1.1.2: Certificat de conformitate cu cerințele de mediu eliberat de autoritatea competentă | Legea nr. 07.018 din 28 decembrie 2007 privind Codul mediului [art. 87 și art. 93 alineatul (2)] A se vedea anexa IX: textele de aplicare urmează să fie create. | PEA |

Criteriul 3.2: Întreprinderea pune în aplicare măsurile de atenuare a impactului asupra mediului prevăzute în studiile efectuate. |

Indicatorul 3.2.1: Măsurile cuprinse în studiile de impact aprobate în vederea protejării resurselor biodiversității sunt puse în aplicare. | Elementul de verificare 3.2.1.1: Rapoarte de control ale administrației responsabile cu mediul | Legea nr. 07.018 din 28 decembrie 2007 privind Codul mediului.(art. 87) A se vedea anexa IX: textele de aplicare urmează să fie create. | PEA |

Criteriul 3.3: Întreprinderea ia măsuri în vederea menținerii calității mediului în locul în care își desfășoară activitatea în conformitate cu dispozițiile legale. |

Indicatorul 3.3.1: Deșeurile (în sensul articolului 3 din Codul mediului Republicii Centrafricane și a decretelor de aplicare) care rezultă din activitățile întreprinderii sunt tratate conform prevederilor legale. | Elementul de verificare 3.3.1.1: Rapoarte de control întocmite de administrația responsabilă cu mediul | Legea nr. 07.018 din 28 decembrie 2007 privind Codul mediului (art. 3, 19, 20, 43-45) A se vedea anexa IX: textele de aplicare urmează să fie create. | PEA |

Indicatorul 3.3.2: Dispozițiile legale privind poluarea apelor și a aerului sunt respectate. | Elementul de verificare 3.3.2.1: Raportul de audit al administrației responsabile cu mediul | Legea nr. 07.018 din 28 decembrie 2007 privind Codul mediului [art. 15, 102 și 106 alineatul (2)] A se vedea anexa IX: textele de aplicare urmează să fie create. | PEA |

PRINCIPIUL 4: DREPTURILE LUCRĂTORILOR, ALE COMUNITĂȚILOR LOCALE ȘI AUTOHTONE |

Criteriul 4.1: Întreprinderea participă la informarea și la formarea lucrătorilor săi și le respectă pe deplin drepturile profesionale. |

Indicatorul 4.1.1: Libertatea organizării unei activități sindicale este garantată în cadrul întreprinderii. | Elementul de verificare 4.1.1.1: Notă de informare cu privire la garantarea libertății sindicale semnată de autoritatea competentă și afișată Elementul de verificare 4.1.1.2: Procese-verbale ale reuniunilor sindicale afișate (în cazul în care angajații sunt membri de sindicat) | Legea 09.004 din 29.1.2009 privind Codul muncii (art. 12,17, 18, 30, 31 și 33) | Toate |

Indicatorul 4.1.2: Reprezentanții personalului, aleși în conformitate cu legislația în vigoare, au cunoștințele necesare pentru a-și exercita funcțiilor. | Elementul de verificare 4.1.2.1: Proces-verbal al adunării generale în care au fost aleși reprezentanții personalului, semnat de inspectorul muncii de resort Elementul de verificare 4.1.2.2: Adeverințe de formare semnate de inspectorul muncii de resort | Legea 09.004 din 29.1.2009 privind Codul muncii (art. 58, 60 și 67) | Toate |

Indicatorul 4.1.3: Angajații întreprinderii sunt informați cu privire la documentele referitoare la drepturile de muncă. | Elementul de verificare 4.1.3.1: Note de informare afișate Elementul de verificare 4.1.3.2: Raport privind reuniunile între reprezentanții personalului și salariați Elementul de verificare 4.1.3.3: Regulament de ordine interioară afișat | Legea 09.004 din 29.1.2009 privind Codul muncii (art. 63 și 129) Convenția colectivă a exploatatorilor forestieri din Republica Centrafricană [art. 10 alineatul (4)] | Toate |

Criteriul 4.2: Întreprinderea respectă drepturile lucrătorilor definite în cadrul reglementărilor în vigoare. |

Indicatorul 4.2.1: Relațiile între întreprindere și angajații săi sunt definite conform dispozițiilor legislative. | Elementul de verificare 4.2.1.1: Exemplarul convenției colective deținut de întreprinderea forestieră și de reprezentanții personalului Elementul de verificare 4.2.1.2: Registrul angajatului numerotat și parafat de inspectorul muncii de resort | Legea 09.004 privind Codul muncii (art. 197-201 și 331) | Toate |

Indicatorul 4.2.2: Angajații întreprinderii sunt remunerați conform reglementării în vigoare pentru sectorul lor de activitate și fără discriminare. | Elementul de verificare 4.2.2.1: Fișele de plată și statele de salarii Elementul de verificare 4.2.2.2: Contract de muncă semnat de toate părțile | Legea 09.004 privind Codul muncii (art. 221-230 și 94-99) Convenția colectivă a exploatatorilor forestieri | Toate |

Indicatorul 4.2.3: Condițiile de igienă și de securitate ale angajaților sunt conforme legislației în vigoare. | Elementul de verificare 4.2.3.1: Rapoarte privind ședințele comitetului de igienă și securitate Elementul de verificare 4.2.3.2: Inventar al dotărilor cu material de igienă și securitate pentru personal | Legea nr. 09.004 privind Codul muncii (art. 82-87) Decizia nr. 005/MFPESSFP/CAB/DGTEFP din 11 iulie 2004 de instituire a comitetelor de igienă și securitate în Republica Centrafricană (art. 1-3 și 9-17) Convenții colective ale exploatatorilor forestieri Convenția Biroului Internațional al Muncii C155 din 1981 privind securitatea și sănătatea lucrătorilor (art. 12 literele a și b, art. 16), ratificată de Republica Centrafricană la 5.6.2006 | Toate |

Indicatorul 4.2.4: Programul de lucru al întreprinderii este conform dispozițiilor legale. | Elementul de verificare 4.2.4.1: Sistem de pontaj al lucrătorilor Elementul de verificare 4.2.4.2: Cartele de pontaj ale lucrătorilor Elementul de verificare 4.2.4.3: Note de serviciu ale întreprinderii afișate Elementul de verificare 4.2.4.4: Fișă de plată | Legea nr. 09.004 privind Codul muncii (art. 247-251) | Toate |

Indicatorul 4.2.5: Recrutarea lucrătorilor se face cu respectarea condițiilor privind vârsta stabilite prin legislația națională și de Organizația Internațională a Muncii (OIM). | Elementul de verificare 4.2.5.1: Contracte de muncă semnate de toate părțile | Legea nr. 09.004 privind Codul muncii (art. 247-249, art. 97) Convenții colective ale exploatatorilor forestieri | Toate |

Criteriul 4.3: Întreprinderea respectă drepturile populațiilor locale și autohtone. |

Indicatorul 4.3.1: Drepturile cutumiare de acces și de utilizare ale populațiilor locale și autohtone în ceea ce privește concesionările forestiere sunt recunoscute și respectate de către întreprindere. | Elementul de verificare 4.3.1.1: Plan de amenajare aprobat de autoritatea competentă (în special raportul socioeconomic) Elementul de verificare 4.3.1.2: Convenție provizorie semnată de autoritatea competentă (PEA în convenție provizorie) Elementul de verificare 4.3.1.3: Raport de constatare al administrației forestiere semnat de părți | Decizia nr 0.19 din 5.7.2006 privind aprobarea normelor naționale de elaborare a planurilor de amenajare (volumul 1) Decizia nr 09.026 din 28.7.2009 privind aprobarea normelor naționale de elaborare a planurilor de amenajare (volumul 2) Legea nr. 08.022 din 17.10.08 privind Codul silvic (art. 14-22, art. 107) Decretul nr. 09.118 din 28.4.2009 [art. 17 alineatele (4) și (5)] | PEA |

Indicatorul 4.3.2: În cazul distrugerii de către întreprindere a bunurilor care aparțin populațiilor locale și autohtone, indemnizațiile sunt în conformitate cu reglementările în vigoare. | Elementul de verificare 4.3.2.1: Proces-verbal de constatare citit și aprobat de către părți Elementul de verificare 4.3.2.2: Dovada indemnizației | Decizia 005 a Ministerului Dezvoltării Rurale din 9 iulie 1973 | PEA |

PRINCIPIUL 5: LEGISLAțIA PRIVIND EXPLOATAREA FORESTIERă |

Criteriul 5.1: După ce i s-a acordat permisul de exploatare, întreprinderea s-a implicat în informarea tuturor părților interesate în gestionarea resurselor forestiere din zona în cauză. |

Indicatorul 5.1.1: Populațiile locale, colectivitățile locale, ONG-urile, structurile descentralizate ale statului și ceilalți parteneri pentru dezvoltare, interesați de gestionarea resurselor forestiere în jurisdicția vizată, sunt informați cu privire la acordarea PEA. | Elementul de verificare 5.1.1.1: Procesele-verbale ale reuniunilor de sensibilizare, redactate de întreprindere și semnate în comun de părțile interesate | Legea nr. 08.022 din 17.10.08 privind Codul silvic (art. 14) Decizia nr. 09.026 din 28.7.2009 privind aprobarea normelor naționale de elaborare a planurilor de amenajare (volumul 2) | PEA |

Criteriul 5.2: Convenția provizorie este respectată. |

Indicatorul 5.2.1: Întreprinderea respectă dispozițiile convenției provizorii în perioada de valabilitate (3 ani). | Elementul de verificare 5.2.1.1: Rapoarte de control întocmite de administrație | Legea nr. 08.022 din 17.10.08 privind Codul silvic (art. 102 și 107) Convenție provizorie privind amenajarea Decizia nr 0.19 din 5.7.2006 privind aprobarea normelor naționale de elaborare a planurilor de amenajare (volumul 1) | PEA |

Criteriul 5.3: Planul de amenajare este elaborat și aplicat în conformitate cu normele de reglementare. |

Indicatorul 5.3.1: Înaintea amenajării, s-au realizat studii în conformitate cu normele prevăzute de Administrația pădurilor. | Elementul de verificare 5.3.1.1: Raport (rapoarte) de inventariere a amenajării Elementul de verificare 5.3.1.2: Raport privind studiile socioeconomice | Legea nr. 08.022 din 17.10.08 privind Codul silvic (art. 102-105 și art. 107) Convenție provizorie privind amenajarea și exploatarea | PEA |

Indicatorul 5.3.2: Planul de amenajare a fost realizat în conformitate cu normele prevăzute de Administrația pădurilor. | Elementul de verificare 5.3.2.1: Convenție definitivă de amenajare și exploatare | Legea nr. 08.022 din 17.10.08 privind Codul silvic (art. 103) Decizia nr. 0.19 din 5.7.2006 privind aprobarea normelor naționale de elaborare a planurilor de amenajare (volumul 1) Decizia nr. 09.026 din 28.7.2009 privind aprobarea normelor naționale de elaborare a planurilor de amenajare (volumul 2) | PEA |

Indicatorul 5.3.3: Planul de gestionare este în conformitate cu normele. | Elementul de verificare 5.3.3.1: Scrisoare de aprobare oficială a planului de gestionare | Legea nr. 08.022 din 17.10.08 privind Codul silvic (art. 94, 103 și 114) Decizia nr. 0.19 din 5.7.2006 privind aprobarea normelor naționale de elaborare a planurilor de amenajare (volumul 1) Decizia nr. 09.026 din 28.7.2009 privind aprobarea normelor naționale de elaborare a planurilor de amenajare (volumul 2) | PEA |

Indicatorul 5.3.4: Planul anual de operare, care include și hărțile, este în conformitate cu normele. | Elementul de verificare 5.3.4.1: Scrisoarea de depunere a planului anual de operare (PAO) la Cabinetul ministrului responsabil cu administrarea pădurilor Elementul de verificare 5.3.4.2: Scrisoare oficială de aprobare a PAO | Decizia nr. 0.19 din 5.7.2006 privind aprobarea normelor naționale de elaborare a planurilor de amenajare (volumul 1) Decizia nr. 09.026 din 28.7.2009 privind aprobarea normelor naționale de elaborare a planurilor de amenajare (volumul 2) Legea nr. 08.022 din 17.10.08 privind Codul silvic (art. 94, 103 și 114) | PEA |

Indicatorul 5.3.5: Plantația sau perimetrul de reîmpădurire cu o suprafață mai mare sau egală cu 50 ha dispune de un plan simplu de gestionare, în conformitate cu legislația în vigoare. | Elementul de verificare 5.3.5.1: Plan simplu de gestionare pentru plantațiile a căror suprafață este mai mare sau egală cu 50 ha care este conform caietului de sarcini Elementul de verificare 5.3.5.2: Scrisoare de aprobare a planului simplu de gestionare | Articolul 64 din Legea nr. 08.022 din 17.10.08 privind Codul silvic al RCA Articolele 72-75 din Decizia nr. 09.021 din 30 aprilie 2009 A se vedea anexa IX: caietul de sarcini urmează să fie creat. | Plantații |

Criteriul 5.4: Întreprinderea a definit în mod clar și respectă limitele diferitelor subdiviziuni ale concesiunii forestiere. |

Indicatorul 5.4.1: Limitele suprafeței anuale de tăiere (AAC) sau ale suprafețelor provizorii de pe hărți sunt marcate și respectate în conformitate cu reglementările în materie. | Elementul de verificare 5.4.1.1: Rapoarte ale misiunilor de control efectuate de Administrația pădurilor | Legea nr. 08.022 din 17.10.08 privind Codul silvic (art. 105) Decizia nr. 09.026 din 28.7.2009 privind aprobarea normelor naționale de elaborare a planurilor de amenajare (volumul 2) | PEA |

Criteriul 5.5: Întreprinderea construiește căile de deservire cu respectarea dispozițiilor de reglementare în vigoare. |

Indicatorul 5.5.1: Rețeaua de deservire este planificată și realizată în conformitate cu reglementările în vigoare. | Elementul de verificare 5.5.1.1: Plan anual de operare aprobat de Administrația pădurilor Elementul de verificare 5.5.1.2: Plan privind rețeaua de deservire a suprafeței provizorii Elementul de verificare 5.5.1.3: Autorizație administrativă de deschidere a căilor de acces (dacă este necesar, a căilor de acces din afara AAC) Elementul de verificare 5.5.1.4: Rapoarte ale misiunilor de control efectuate de Administrația pădurilor Elementul de verificare 5.5.1.5: Autorizație de deschidere a pistelor pentru o AAC | Legea nr. 08.022 din 17.10.08 privind Codul silvic (art. 94, 103 și 114) Convenție provizorie de exploatare Convenție definitivă | PEA |

Criteriul 5.6: Întreprinderea selectează arborii care urmează să fie tăiați pe baza normelor prevăzute în Codul silvic, în Planul de amenajare sau pe baza datelor din Planul anual de operare (PAO) |

Indicatorul 5.6.1: Diametrele minime de amenajare (DMA) pentru convențiile definitive sau diametrele minime de exploatabilitate administrative (DME) pentru convențiile provizorii sunt respectate în cadrul operațiunilor de tăiere. | Elementul de verificare 5.6.1.1: Carnete de șantier Elementul de verificare 5.6.1.2: Rapoarte ale misiunilor de control | Legea nr. 08.022 din 17.10.08 privind Codul silvic (art. 105) Convenție definitivă de exploatare Convenție provizorie de exploatare | PEA |

Indicatorul 5.6.2: Esențele exploatate sunt autorizate în planul de amenajare, în PAO și în legea de aplicare a Codului silvic și în Codul silvic. | Elementul de verificare 5.6.2.1: Plan de amenajare Elementul de verificare 5.6.2.2: Carnete de șantier Elementul de verificare 5.6.2.3: „Circulația lemnului” Elementul de verificare 5.6.2.4: Autorizație specială pentru esențele neautorizate | Decretul 09.021 din 30.4.2009 (art. 53) Convenție definitivă Legea nr. 08.022 din 17.10.08 privind Codul silvic (art. 186 și 190) | PEA |

Criteriul 5.7: Întreprinderea respectă toate dispozițiile Codului silvic privind abandonarea deșeurilor de lemn din cadrul exploatării forestiere |

Indicatorul 5.7.1: Lemnul tăiat și abandonat în pădure respectă reglementările în vigoare. | Elementul de verificare 5.7.1.1: Carnete de șantier Elementul de verificare 5.7.1.2: Proces-verbal privind constatarea abandonării lemnului, întocmit de Administrația pădurilor Elementul de verificare 5.7.1.3: Rapoarte de control întocmite de Administrația pădurilor | Convenție definitivă de exploatare Convenție provizorie de exploatare Legea nr. 08.022 din 17.10.08 privind Codul silvic (art. 201, 202 și 204) | PEA |

PRINCIPIUL 6: PRELUCRAREA PRODUSELOR FORESTIERE |

Criteriul 6.1: Întreprinderea creează cel puțin o unitate de prelucrare în conformitate cu dispozițiile Codului silvic. |

Indicatorul 6.1.1: Întreprinderea dispune de cel puțin o unitate de prelucrare în conformitate cu dispozițiile de reglementare, la trei ani de la acordarea PEA. | Elementul de verificare 6.1.1.1: Patentă a unității de prelucrare | Legea nr. 08.022 din 17.10.08 privind Codul silvic (art. 39) Convenție provizorie de exploatare și amenajare | PEA |

Indicatorul 6.1.2: Întreprinderea are dovezi privind respectarea cotei anuale minime de prelucrare (70%) stabilită de stat. | Elementul de verificare 6.1.2.1: „Circulația lemnului” sau anuarul statistic | Legea nr. 08.022 din 17.10.08 privind Codul silvic (art. 44) |

Criteriul 6.2: Întreprinderea se asigură că lemnul sau produsele din lemn achiziționate sau importate au fost obținute în mod legal. |

Indicatorul 6.2.1: Buștenii și produsele din lemn importate pentru a fi prelucrate sunt înregistrate conform dispozițiilor de reglementare. | Elementul de verificare 6.2.1.1: Declarație de import în scop comercial Elementul de verificare 6.2.1.2: „Circulația lemnului” | Trimiterea urmează să fie creată: a se vedea anexa IX. | PEA |

Indicatorul 6.2.2: Buștenii și produsele lemnoase achiziționate, inclusiv cele importate pentru prelucrare, sunt de proveniență cunoscută și legală. | Elementul de verificare 6.2.2.1: Licența FLEGT a țării de proveniență, care însoțește produsele importate Elementul de verificare 6.2.2.2: Certificat de gestionare durabilă sau certificat de proveniență legală | Trimiterea urmează să fie creată: a se vedea anexa IX. | PEA |

PRINCIPIUL 7: FISCALITATE GENERALă șI FORESTIERă |

Criteriul 7.1: Declarațiile fiscale ale întreprinderii corespund activității reale pe care o desfășoară aceasta. |

Indicatorul 7.1.1: Declarația privind producția de lemn este făcută în conformitate cu dispozițiile de reglementare ale Codului silvic. | Elementul de verificare 7.1.1.1: „Circulația lemnului” | Legea nr. 08.022 din 17.10.08 privind Codul silvic (art. 190) | Toate |

Indicatorul 7.1.2: Declarația privind prelucrarea lemnului este conformă cu fișele „Circulația lemnului”. | Elementul de verificare 7.1.2.1: „Circulația lemnului” | Legea nr. 08.022 din 17.10.08 privind Codul silvic (art. 190) | Toate |

Indicatorul 7.1.3: Declarațiile privind comercializarea lemnului și exportul de produse respectă dispozițiile de reglementare. | Elementul de verificare 7.1.3.1: „Circulația lemnului” Elementul de verificare 7.1.3.2: Declarații vamale Elementul de verificare 7.1.3.3: Declarație de export în scop comercial (DEC) | Legea nr. 08.022 din 17.10.08 privind Codul silvic (art. 190) Legea finanțelor pentru fiecare exercițiu bugetar Decretul 86.328 din 20 noiembrie 1986 (art. 2) | Toate |

Indicatorul 7.1.4: Declarațiile fiscale vamale respectă dispozițiile de reglementare. | Elementul de verificare 7.1.4.1: Chitanță de plată a patentei Elementul de verificare 7.1.4.2: Chitanță de plată a impozitului minim forfetar (IMF) Elementul de verificare 7.1.4.3: Chitanță de plată a impozitului pe profit/a impozitului pe venit Elementul de verificare 7.1.4.4: Chitanță de plată a taxei pe valoare adăugată (TVA) | Legea finanțelor pentru fiecare exercițiu bugetar Codul fiscal general (art. 120, 125, 140, 204, 247, 248 și 257) | Toate |

Criteriul 7.2: Întreprinderea își achită toate taxele datorate în termenele stabilite. |

Indicatorul 7.2.1: Toate taxele și redevențele forestiere sunt plătite în termenele stabilite. | Elementul de verificare 7.2.1.1: Chitanțe de plată a taxei de închiriere Elementul de verificare 7.2.1.2: Chitanțe de plată a taxei de tăiere Elementul de verificare 7.2.1.3: Chitanțe de plată a taxei de reîmpădurire Elementul de verificare 7.2.1.4: Notificare prin care se recomandă adoptarea unor măsuri excepționale referitoare la achitarea taxelor și a redevențelor aferente întreprinderii | Legea nr. 08.022 din 17.10.08 privind Codul silvic (art. 179-193) Legea finanțelor pentru fiecare exercițiu bugetar | PEA Toate Toate Toate |

Indicatorul 7.2.2: Toate taxele și impozitele privind exportul de lemn sunt plătite la timp. | Elementul de verificare 7.2.2.1: Chitanță de plată a taxelor de export (droits de sortie - DS) Elementul de verificare 7.2.2.2: Chitanță de plată a impozitului minim forfetar (IMF) Elementul de verificare 7.2.2.3: Chitanță de plată a REIF (redevență pentru echiparea cu instrumente informatice a ministerului finanțelor) | Legea nr. 08.022 din 17.10.08 privind Codul silvic (art. 198) Legea finanțelor pentru fiecare exercițiu bugetar Documentul nr. 1/92-UDEAC-CD-SE1 Articolele 12 și 22 din Codul Vamal CEMAC Document nr. 1/93-UDEAC-573-CD-SE1 Document nr. 7/93-UDEAC-556-CD-SE1 Document nr. 16/96-UDEAC-556-CD-57 Document nr. 5/89-UDEAC-491 | Toate |

Indicatorul 7.2.3: Toate taxele și impozitele legate de importul echipamentelor folosite în întreprindere sunt plătite. | Elementul de verificare 7.2.3.1: Chitanțe de plată a taxelor vamale (droits de douanes – DD) la import Elementul de verificare 7.2.3.2: Chitanță de plată a taxei pe valoare adăugată (TVA) Elementul de verificare 7.2.3.3: Chitanțe de plată a taxelor comunitare de integrare (TCI) Elementul de verificare 7.2.3.4: Chitanțe de plată a contribuțiilor comunitare de integrare (CCI) Elementul de verificare 7.2.3.5: Chitanță de plată a REIF (redevență pentru echiparea cu instrumente informatice a ministerului finanțelor) Elementul de verificare 7.2.3.6: Chitanțe de plată a contribuțiilor destinate OHADA (redevență în contul OHADA) Elementul de verificare 7.2.3.7: Chitanțe de plată a CMF (redevență în contul COMIFAC) | Legea finanțelor pentru fiecare exercițiu bugetar Documentul nr. 1/92-UDEAC-CD-SE1 Articolele 12 și 22 din Codul Vamal CEMAC Document nr. 1/93-UDEAC-573-CD-SE1 Document nr. 7/93-UDEAC-556-CD-SE1 Document nr. 16/96-UDEAC-556-CD-57 Documentul nr. 5/89-UDEAC-491 | Toate |

Indicatorul 7.2.4: Întreprinderea a repatriat valoarea Free On Truck (FOT) a produselor declarate la export în afara CEMAC la o bancă locală în 30 de zile de la termenul stipulat în contract. | Elementul de verificare 7.2.4.1: Atestat de debitare directă Elementul de verificare 7.2.4.2: Document care atestă transferul de fonduri | Legea nr. 08.022 din 17.10.08 privind Codul silvic (art. 200) | Toate |

PRINCIPIUL 8: TRANSPORTUL ȘI TRASABILITATEA PRODUSELOR DIN LEMN SUNT CONFORME CU REGLEMENTĂRILE ÎN VIGOARE |

Criteriul 8.1: Întreprinderea poate dispune de propriile mijloace de transport. |

Indicatorul 8.1.1: Camioanele și alte utilaje care servesc la transportarea produselor forestiere sunt înregistrate și înmatriculate în mod corespunzător. | Elementul de verificare 8.1.1.1: Talon auto Elementul de verificare 8.1.1.2: Fișă tehnică Elementul de verificare 8.1.1.3: Asigurare Elementul de verificare 8.1.1.4: Licență de transport Elementul de verificare 8.1.1.5: Autorizație de transportator | Decretul nr. 88.151 din 25.4.1988 [art. R138, R138 alineatul (1) și R 134 alineatul (4)] Codul CIMA privind asigurările (art. 200) Codul fiscal general, ediția 2009 (art. 204) În cazul transportului produselor forestiere destinate exportului, există o referință suplimentară: Decretul nr. 90.043 din mai 1990 privind organizarea transporturilor rutiere în RCA. | Toate |

Indicatorul 8.1.2: Documentele de transport a lemnului și a produselor din lemn destinate exportului sunt conforme cu reglementările în vigoare. | Elementul de verificare 8.1.2.1: Foaie de parcurs sau scrisoare de trăsură Elementul de verificare 8.1.2.2: Bon de livrare însoțit de: specificații, D15, declarație de export în scop comercial, factură, certificat de proveniență | Legea nr. 08.022 din 17.10.08 privind Codul silvic (art. 93) Codul Vamal CEMAC (art. 133 și 134) | Toate |

Indicatorul 8.1.3: Întreprinderea pune în aplicare măsuri de aplicare a interdicției privind transportul de persoane. | Elementul de verificare 8.1.3.1: Regulament de ordine interioară al întreprinderii Elementul de verificare 8.1.3.2: Notă de serviciu | Decretul nr. 90.043 din mai 1990 privind organizarea transporturilor rutiere în RCA | Toate |

Criteriul 8.2: Întreprinderea efectuează marcarea arborilor tăiați în vederea monitorizării și a trasabilității acestora folosind metodele prevăzute de reglementările din domeniul forestier. |

Indicatorul 8.2.1: Buștenii și buturugile provenite de la arborii tăiați sunt marcate conform cerințelor de reglementare. | Elementul de verificare 8.2.1.1: Raport al misiunilor de control efectuate de Administrația pădurilor | Legea nr. 08.022 din 17.10.08 privind Codul silvic (art. 93 și 96) | Toate |

Indicatorul 8.2.2: La nivelul parcurilor forestiere, buștenii de lemn sunt marcați conform regulilor în vigoare. | Elementul de verificare 8.2.2.1: Raport al misiunilor de control efectuate de Administrația pădurilor | Legea nr. 08.022 din 17.10.08 privind Codul silvic (art. 93 și 96) Decizia interministerială nr. 82 din 13.2.2004 | Toate |

Indicatorul 8.2.3: Documentele de transport al buștenilor sunt completate înainte de ieșirea din șantier. | Elementul de verificare 8.2.3.1: Foaie de parcurs (denumită și borderou de livrare sau borderou de evacuare) | A se vedea anexa IX: trimiterea la sistemul național de trasabilitate urmează să fie creată | Toate |

Indicatorul 8.2.4: Documentele de transport a buștenilor și a baloturilor sunt completate înainte de ieșirea acestora din spațiul destinat depozitării buștenilor și din uzină. | Elementul de verificare 8.2.4.1: Foaie de parcurs (denumită și borderou de livrare sau borderou de evacuare) | Decizia interministerială nr. 82 din 13.2.2004 | Toate |

PRINCIPIUL 9: RESPECTAREA CLAUZELOR CONTRACTUALE |

Criteriul 9.1: Întreprinderea își respectă angajamentele formale luate în cadrul planului de gestionare (PG), al planului anual de operare (PAO) și/sau al convenției provizorii privind o mai bună contribuție la dezvoltarea locală. |

Indicatorul 9.1.1: Contribuțiile la bugetul comunelor sunt plătite în mod regulat de către întreprindere. | Elementul de verificare 9.1.1.1: Chitanță de plată a ordinelor de încasare Elementul de verificare 9.1.1.2: Autorizație administrativă privind plata eșalonată a taxelor | Legea nr. 08.022 din 17.10.08 privind Codul silvic (art. 177-192) | PEA |

Indicatorul 9.1.2: Acțiunile sociale programate de întreprindere care figurează în PAO și PG sau în convențiile provizorii sunt îndeplinite. | Elementul de verificare 9.1.1.2: PAO validat de către Administrația pădurilor (fiecare PAO include o descriere a activităților sociale realizate în anul precedent) Elementul de verificare 9.1.2.2: Convenția provizorie semnată de întreprindere și de ministerul responsabil cu administrarea pădurilor | Trimiterea urmează să fie creată: decretul de validare a normelor de gestionare a pădurilor este în curs de elaborare, a se vedea anexa IX Legea nr. 08.022 din 17.10.08 privind Codul silvic (art. 50 și 51) | PEA |

Criteriul 9.2: Întreprinderea își respectă angajamentele suplimentare asumate față de Administrația pădurilor cu privire la protecția biodiversității în cadrul concesiunii sale. |

Indicatorul 9.2.1: Angajamentele pe care întreprinderea și le-a asumat în PG, caietul de sarcini, PAO sau în convenția provizorie menite să contribuie la combaterea braconajului și a exploatării forestiere ilegale pe teritoriul pe care își desfășoară activitatea sunt respectate. | Elementul de verificare 9.2.1.1: Rapoarte de control pe șantier întocmite de Administrația pădurilor Elementul de verificare 9.2.1.2: Rapoarte întocmite de întreprindere privind campaniile de informare, de educare și de sensibilizare Elementul de verificare 9.2.1.3: PAO validat de Administrația pădurilor Elementul de verificare 9.2.1.4: Regulament de ordine interioară | Trimiterea urmează să fie creată: decretul de validare a normelor de gestionare a pădurilor este în curs de elaborare, a se vedea anexa IX. Legea nr. 08.022 din 17.10.08 privind Codul silvic (art. 90) Codul privind protecția faunei Ordonanța nr. 84.045 din 27 iulie 1984 (art. 34, 111 și 112) | PEA |

PRINCIPIUL 10: RELAțIILE CU SUBCONTRACTANțII ÎN CADRUL ALTOR ACTIVITățI DECÂT PRODUCEREA LEMNULUI |

Criteriul 10.1: Întreprinderea (iar în cazul plantațiilor private, persoana fizică sau colectivitatea) se asigură că toți subcontractanții își desfășoară activitatea în mod legal. |

Indicatorul 10.1.1: Întreprinderea (iar în cazul plantațiilor private, persoana fizică sau colectivitatea) se asigură că toți subcontractanții și furnizorii dețin o autorizație de funcționare. | Elementul de verificare 10.1.1.1: Autorizație valabilă de exercitare a profesiei Elementul de verificare 10.1.1.2: Contracte de subcontractare înregistrate | Codul de înregistrare a timbrelor și a curatelei (art. 2 și 13) | Toate |

Criteriul 10.2: Întreprinderea se achită de obligațiile pe care le are față de contractanții săi. |

Indicatorul 10.2.1: Întreprinderea (iar în cazul plantațiilor private, persoana fizică sau colectivitatea) plătește contravaloarea prestației prevăzute în contract. | Elementul de verificare 10.2.1.1: Facturi Elementul de verificare 10.2.1.2: Dovada efectuării transferului bancar, cec sau chitanță care atestă achitarea facturilor | Codul civil (art. 1101 și următoarele) | Toate |

Repertoriu de legi, texte de reglementare principale, acorduri regionale și internaționale luate în considerare în stabilirea legalității în domeniul forestier

Textele vizate în cadrul prezentei grile unice sunt următoarele:

- ordonanțe (83.083 din 31/12/83 ; 84.045 din 27/07/84);

- Legea nr. 08.022 din 17/10/08 privind Codul silvic al Republicii Centrafricane și diferitele texte de aplicare a acestuia: decrete, decizii, hotărâri și note de serviciu;

- Legea nr. 07.018 din 28/12/07 privind Codul mediului;

- Legea nr. 09.004 privind Codul muncii;

- Legea privind Codul civil al RCA;

- Legea privind Codul fiscal general (inclusiv legea privind Codul de înregistrare a timbrelor și a curatelei);

- legea finanțelor pentru fiecare exercițiu bugetar;

- Legea nr. 06.035 din 28/12/2006 privind Codul de asigurări sociale;

- Legea nr. 99.008 din 19.5.1999;

- Codul CIMA privind asigurările;

- Codul Vamal CEMAC, documente privind Codul Vamal CEMAC:

- document nr. 1/92-UDEAC-CD-SE1;

- document nr. 1/93-UDEAC-573-CD-SE1;

- document nr. 7/93-UDEAC-556-CD-SE1;

- document nr. 16/96-UDEAC-556-CD-57;

- document nr. 5/89-UDEAC-491.

- convenții (Convenția colectivă a exploatațiilor forestiere din RCA, Convenția Biroului Internațional al Muncii C155 din 1981 privind securitatea și sănătatea lucrătorilor, convenție definitivă de exploatare și amenajare, convenție provizorie de exploatare și amenajare);

- Codul privind protecția faunei, ordonanța nr. 84.045 din 27 iulie 1984;

- Codul de înregistrare a timbrelor și a curatelei;

- Codul civil;

- decrete:

- Decretul nr. 83.550 din 31.12.83;

- Decretul nr. 09.116 din 27.4.09;

- Decretul nr. 09.118 din 28.4.2009;

- Decretul nr. 00.068;

- Decretul nr. 88 151 din 25.4.1988;

- Decretul nr. 90.043 din mai 1990 privind organizarea transporturilor rutiere;

- Decretul 86.328 din 20 noiembrie 1986.

- decizii ministeriale și interministeriale:

- Decizia nr. 004/MEFPCI/DFB/CAB/SGS/DGID;

- Decizia nr. 09.020 din 30.4.09;

- Decizia nr 0.19 din 5.7.06 privind aprobarea normelor naționale de elaborare a planurilor de amenajare (volumul 1);

- Decizia nr. 09.021 din 30.4.09;

- Decizia nr. 005/MFPSSSFP/CAB/DGTEFP din 11 iulie 2004;

- Decizia interministerială nr. 82 din 13.2.2004;

- Decizia 005 a Ministerului Dezvoltării Rurale din 9 iulie 1973;

- Decizia nr. 09.026 din 28.7.2009 privind aprobarea normelor naționale de elaborare a planurilor de amenajare (volumul 2);

- Decizia interministerială nr. 82 din 13.2.2004.

- Ghid privind înregistrarea.

ANEXA III

CONDIȚII CARE REGLEMENTEAZĂ PUNEREA ÎN LIBERĂ CIRCULAȚIE ÎN UNIUNEA EUROPEANĂ A LEMNULUI ȘI A PRODUSELOR DIN LEMN EXPORTATE DINTR-O ȚARĂ PARTENERĂ CARE FAC OBIECTUL UNEI LICENȚE FLEGT

Cadru general

Regulamentul (CE) nr. 2173/2005 din 20 decembrie 2005 și regulamentul de aplicare a acestuia, Regulamentul (CE) nr. 1024/2008 din 17 octombrie 2008, reglementează condițiile de intrare pe piața europeană a lemnului și a produselor din lemn provenite din Republica Centrafricană care fac obiectul unei licențe FLEGT. Procedurile stabilite în cadrul regulamentelor în cauză prevăd o eventuală adaptare la condițiile naționale ale statelor membre, mai ales posibilitatea ca autoritățile competente responsabile cu acceptarea licențelor FLEGT în momentul intrării pe piața europeană să poată fi autoritățile vamale sau o altă administrație. Din acest motiv, descrierea procesului prevede o verificare în două etape: (1) controlul licenței la nivel de documente și (2) controlul conformității transportului în cauză cu informațiile din licență.

Acest proces aplicat în Uniunea Europeană vizează întărirea controalelor instituite de Republica Centrafricană și verificarea faptului că licențele FLEGT prezentate la intrarea în Europa sunt într-adevăr cele emise și înregistrate în mod corespunzător de către autoritatea emitentă din RCA și că acestea se referă la transporturi, în conformitate cu dispozițiile autorităților centrafricane. Autoritățile competente nu au dreptul de a contesta sistemul centrafrican de verificare a legalității și valabilitatea acordării licențelor, aceste aspecte putând fi eventual soluționate de către Comitetul comun de punere în aplicare a acordului.

Articolul 1

Modul de tratare a licențelor

1. Licența FLEGT (denumită în continuare „licența”) se transmite autorităților competente din statul membru în care transportul[17] pe care îl însoțește face obiectul unei declarații de punere în liberă circulație[18].

2. De îndată ce licența a fost acceptată, autoritățile competente menționate la alineatul (1) informează imediat autoritățile vamale, conform procedurilor naționale aplicabile.

Articolul 2

Controlul la nivel de documente al licențelor

1. Licențele pe suport de hârtie respectă modelul de licență prevăzut în anexa IV.

2. Licența se consideră nulă în cazul în care data transmiterii este ulterioară datei de expirare indicate.

3. Ștersăturile sau modificările aduse unei licențe nu se acceptă decât în cazul în care acestea au fost validate de autoritatea emitentă.

4. Extinderea valabilității unei licențe nu se acceptă decât în cazul în care aceasta a fost validată de autoritatea emitentă.

5. Nu se acceptă duplicate sau substitute ale licențelor decât în cazul în care acestea au fost emise și aprobate de autoritatea emitentă.

Articolul 3

Solicitarea de informații suplimentare

1. În cazul în care există îndoieli cu privire la valabilitatea unei licențe, a unui duplicat sau a unui substitut, autoritățile competente pot solicita informații suplimentare autorității emitente.

2. Odată cu solicitarea respectivelor informații, se poate transmite o copie a licenței, a duplicatului sau a substitutului respectiv.

Articolul 4

Controlul fizic

1. Controlul conformității transportului în cauză cu informațiile furnizate în licență este efectuat, dacă este cazul, de autoritățile competente.

2. În cazul în care autoritățile competente consideră necesară verificarea suplimentară a transportului, se pot efectua controale care să stabilească dacă transportul în cauză corespunde informațiilor furnizate în licență și datelor din arhivă legate de respectiva licență păstrate de autoritatea emitentă.

3. Dacă volumul sau greutatea produselor din lemn conținute în transportul prezentat pentru punere în liberă circulație nu diferă cu mai mult de 10% față de volumul sau greutatea indicate în licența care îl însoțește, se consideră că transportul corespunde informațiilor furnizate în licență în ceea ce privește volumul sau greutatea.

4. Costurile generate de controale sunt suportate de către importator, cu excepția cazului în care legislația națională a statelor membre prevede dispoziții contrare.

Articolul 5 Controlul prealabil

O licență depusă înainte de sosirea transportului pe care îl însoțește poate fi acceptată dacă îndeplinește toate cerințele stipulate în anexa IV la prezentul acord și dacă nu sunt considerate necesare verificări suplimentare în conformitate cu articolele 3 și 4.

Articolul 6 Punerea în liberă circulație

1. Numărul licenței care însoțește lemnul și produsele din lemn care fac obiectul declarației vamale de punere în liberă circulație se menționează în căsuța 44 a documentului administrativ unic în care se consemnează declarația vamală de punere în liberă circulație.

În cazul unei declarații vamale efectuate printr-o metodă informatică de procesare a datelor, mențiunea se înscrie în căsuța prevăzută în acest scop.

2. Lemnul și produsele din lemn se pun în liberă circulație doar după încheierea procedurii descrise în prezenta anexă.

ANEXA IV

PROCEDURA DE ELIBERARE ȘI SPECIFICAȚIILE TEHNICE PRIVIND LICENȚELE FLEGT

CAPITOLUL 1: FORMALITățI PRIVIND CERERILE DE ACORDARE A LICENțEI FLEGT

Articolul 1

Orice întreprindere din sectorul lemnului din RCA care dorește să exporte către UE produse provenite din activitățile sale de exploatare, de prelucrare sau comerciale trebuie să dețină o licență FLEGT pentru fiecare încărcătură de produse din lemn și pentru fiecare destinație din Uniunea Europeană. Licența FLEGT reprezintă modalitatea de atestare a faptului că lemnul și produsele din lemn au fost produse în mod legal.

Articolul 2

Eliberarea unei licențe FLEGT este condiționată de adresarea unei cereri scrise pe suport de hârtie către autoritatea emitentă. Această cerere trebuie să permită furnizarea tuturor informațiilor și a indicațiilor care figurează în apendicele I din anexa IV la acordul de parteneriat voluntar. Cererea de eliberare a licențelor se face folosind un formular-tip unic, care va fi pus în circulație de administrația responsabilă cu administrarea pădurilor.

Articolul 3

Autoritatea emitentă este un organ desemnat de ministrul responsabil cu administrarea pădurilor și aflat în subordinea acestuia. Acest organ este subordonat cabinetului ministrului, însă nu are o funcție delegată. Prin urmare, aceasta este o structură de sine stătătoare.

Componența și atribuțiile acestui organ emitent vor fi definite printr-o decizie a ministrului responsabil cu administrarea pădurilor care va fi adoptată în etapa de punere în aplicare a acordului.

Articolul 4

Titlul cererii trebuie să fie „Cerere de eliberare a unei licențe FLEGT”.

Aceasta trebuie să includă denumirea permisului, numărul permisului înscris în registrul forestier, data depunerii cererii și semnătura solicitantului. Solicitantul trebuie să precizeze în mod expres dacă dorește să primească licența FLEGT la Douala.

În cazul buștenilor, solicitantul trebuie să indice în plus unitatea forestieră de gestionare.

Cererea trebuie să definească în mod clar natura, proveniența, volumul și destinația produsului care face obiectul acesteia.

Această cerere trebuie să fie însoțită de următoarele documente vamale:

- documente de specificare a structurii responsabile cu securizarea încasărilor la export (BIVAC);

- declarație de export în scop comercial (DEC);

- formularul EUR.1;

- chitanțe de vămuire (taxe de export, impozit minim forfetar, redevență pentru echiparea cu instrumente informatice a ministerului finanțelor).

Formularul de cerere de eliberare a unei licențe FLEGT va fi elaborat în etapa de dezvoltare a sistemului de verificare a legalității (SVL), fiind apoi comunicat de către autoritatea emitentă părților interesate, în special exportatorilor, și publicat.

Articolul 5

Informațiile cuprinse în cerere sunt înregistrate în arhivele societății solicitante și trebuie să coincidă cu cele depuse la biroul autorității emitente.

Articolul 6

Cererile depuse de societăți sunt înregistrate de către autoritatea emitentă, care apoi trimite acestora o confirmare de primire.

Articolul 7

Documentele prezentate de societatea solicitantă (formularul de cerere completat corespunzător și documentele vamale menționate la articolul 4) sunt trimise Inspectoratului Central al Apelor și Pădurilor (ICEF), care verifică legalitatea încărcăturii cu privire la care a fost depusă cererea de eliberare a licenței și emite un aviz privind conformitatea. Procedurile de verificare utilizate sunt descrise în anexa V. Este obligatorie efectuarea verificării de către ICEF.

Articolul 8

În conformitate cu avizul emis de ICEF, autoritatea emitentă eliberează următoarele documente:

- în cazul trimiterii autorizației la Douala, o notificare a avizului favorabil într-un termen maxim redus, de aproximativ două zile lucrătoare de la primirea cererii, în cazul în care încărcătura care face obiectul licenței se dovedește a fi legală, în conformitate c